Tidligere generalforsamlinger - Vinderup Egnshistoriske Forening\nReferat fra generalforsamling i Vinderup Egnshistoriske Forening den 3.6. 2021\nForeningens formand Laila Nørgaard bød velkommen på Hotel Vinderup til de 32 fremmødte medlemmer, og mødet blev indledt med fællessang: Nu lyser løv i lunde.\nIfølge dagsorden pkt. 1. blev Holger Hedegaard valgt som ordstyrer, og han konstaterede, at generalforsamlingen var lovligt varslet, hvorefter formanden fik ordet. Stemmetællere ville blive fundet, om nødvendigt.\nPkt 2. Bestyrelsens beretning om foreningens virke i 2020 v. formanden – (udsendt pr mail februar 2021, samt i Arkiv Nyt d.10.5 21 som er udsendt pr mail/omdelt)\n”Generalforsamlingen 2020 afholdtes den 5. marts. Kurt Guldbæk valgte efter 25 års bestyrelsesarbejde ikke at genopstille, han fortsætter dog i Årbogsudvalget, men det er hans sidste periode som udvalgsformand. Der var genvalg til Flemming Bjerregaard Johansen, Ditte Hansen og Mette Elmholdt. Det lykkedes ikke at finde det sidste bestyrelsesmedlem, men det blev bemyndiget bestyrelsen at supplere i løbet af året.\nDer var genvalg til suppleanter og revisorer. Henrik Sigaard og Svend Faarkrog som suppleanter samt Gustav Lind og Erik Kristensen som revisorer.\nFormand: Laila Nørgaard\nNæstformand: Flemming Bjerregaard Johansen\nKasserer: Gert Ladegaard Thorsen\nSekretær: Mette Elmholdt\nDitte H. Hansen\nKristian Jørgen Larsen\nI løbet af sommeren valgte Flemming B. Johansen at udtræde af bestyrelsen, og derfor indkaldtes suppleanten Svend Aage Faarkrog. Søren P. Sørensen indvilligede i at være suppleant og har deltaget i bestyrelsesmøder i efteråret 2020.\nÅrbogsudvalget nedsattes af Kurt Guldbæk, Flemming Bjerregaard Johansen, Henrik Sigaard, Harry Klith Sørensen, Jens Johannesen og Erna Jensen. I efteråret overtog Henrik Sigaard formandsposten, og Birthe Elkjær og Hans Kurt Hansen indtrådte i udvalget. Jens Johannesen valgte af helbredsmæssige årsager at udtræde. Jens har i udvalget bidraget med megen lokal viden, kendskab til trykning og er en ”holdspiller” og menneskekender. Tak for din store indsats!\nNæppe var generalforsamlingen overstået, før Corona’en ramte og lukkede Danmark ned. Det besværliggjorde arbejdet med De Kulturhistoriske Museer (DKM) og Kultur- og Fritidsudvalget (KFU) i Holstebro Kommune omkring Arkivets eller rettere Arkivernes fremtid. Først i maj lykkedes det at mødes fysisk med personer fra DKM og KFU.\nI samarbejde med lokale politikere blev det forsøgt at gøre driften af Arkiverne til en del af budgetforhandlingerne, men det lykkedes ikke. Vi skulle derfor helt hen til november, før vi fik foretræde for KFU.\nForinden var der arbejdet ihærdigt i kulisserne med SLA (Sammenslutningen af Lokalarkiver), pressen og politikere. SLA har ydet en yderst saglig bistand og været skarpe på, hvad der var muligt i kommunen med tre meget forskellige arkiver.\nDe har bragt en meget flot og beskrivende artikel om Vinderup Egnshistoriske Arkiv i OmSLAget, deres medlemsblad.\nPolitikere har stillet sig til rådighed – endda med meget kort varsel, når vi har været ved at smide alt fra os og nedlægge vores mandater i bestyrelsen.\nDet har været et hårdt forløb, da det også har været begrænset eller usikkert, hvor meget vi har kunnet mødes – samtidig har det også været spændende og lærerigt, at få lov til at følge en sag hele vejen gennem det politiske system og få indblik i de politiske spilleregler.\nI januar blev det så endelig vedtaget af byrådet, at der sættes midler af til en fuldtids ansat person, der skal betjene arkiverne i Holstebro og Vinderup, måske også på sigt Ulfborg, og der sættes midler af til drift og uddannelse af frivillige.\nDer er afsat 38.000 til drift af Arkivet i Vinderup og i skrivende stund er vi lidt usikre på, hvilke udgifter, der her tænkes på.\nVi havde en del overvejelser ang. Årbogen – især annoncer og pris – skulle årbogen overhovedet udkomme i 2020. En rundspørge via mail til annoncører viste næsten 100% opbakning og grundet øgede udgifter til trykning, besluttedes det at hæve prisen til 125,- kr, samt reducere antal trykte bøger til 350 stk.\nÅrbogsreceptionen valgte vi selv at aflyse pga. et lokalt smitteudbrud med Cov19, men trods den manglende reception med traditionelt stort salg er det lykkedes at få et godt salg. Her ved udgangen af februar er (har?) vi tæt på udsolgt.\nDet er blevet en meget flot og læseværdig årbog i år, godt sat sammen af et meget dygtigt og arbejdsomt udvalg. Der er ikke valg til årbogsudvalget, og der skal ikke sidde et bestemt antal medlemmer, blot bør der være mindst et bestyrelsesmedlem. Dette har vi ikke levet op til efter Flemming B. Johansens udtræde af bestyrelsen.\nDen 8. september lykkedes det at få afholdt et formiddagsmøde i kraft af tilmelding og god afstand mellem de fremmødte. Bodil Møller viste rundt i udstillingen på 1. sal. Hun havde sammen med frivillige ryddet op i og registreret vores mange effekter, som er blevet indleveret i årenes løb. Dette for at hun med god samvittighed kunne overlade driften af Arkivet til andre.\nHenning Ringgaard Lauridsen var inviteret til at holde foredrag den 19. oktober om sin anderledes slægtsbog ”Ved jorden at blive” – en fortælling om den meget lokale slægt. Bogen beskriver således ligeså meget vores historie i området Nordvestjylland, begyndende i 1600-tallet med fæstebonden under Tvis Mølle Gods, om selvejerbønder, studedrivere, uægte børn, andelsbevægelsen, nøjsomme hedebønder m.m.\nHovedfortællingen tog udgangspunkt i Henning Ringgaard Lauridsens bedsteforældre i Hodsager, som døde med få års mellemrum fra en børneflok på 11, den yngste helt spæd og de ældste blot teenagepiger, som måtte påtage sig ansvaret for familien. Især den næstældste datter Karen havde mange erindringer om den tid, og hun var tillige en god fortæller. En nærværende fortælling om mennesker med et jævnt og stridsomt liv!\nForedraget blev afholdt i Vinderup Kirke- og kulturhus for ca. 30 deltagere.\nAlle øvrige planlagte foreningsaktiviteter i 2020 og indtil videre har vi som bekendt måttet aflyse eller udsætte.\nGaver til foreningen i anledningen af vores jubilæum i 2019 var bl.a. en stor pengegave fra Aksel Nørgaard på 50.000 kr. – disse er brugt til et nyt gulv på Arkivet og en ny hjemmeside opsætning.\nTil dette har vi hentet professionel hjælp af Morten Sigaard, og vi har fået en hjemmeside, som er meget mere brugervenlig og tilpasset ”tablets”. Den er også nem for ikke så IT-kyndige at lægge nye beskeder, arrangementer m.m. op på.”\nEfter oplæsningen af årsberetningen bad Laila Nørgaard forsamlingen mindes nyligt afdøde Hans Kurt Hansen og Ingelise Bjerregaard Johansen i et minuts stilhed. Årsberetningen blev godkendt.\nPkt. 3. Fremlæggelse af årsregnskab ved kassereren\nGert Ladegaard Thorsen omdelte og gennemgik punkter i det reviderede regnskab. Tilskud til Arkivet indeholder nyt gulv til 35.000 kr. Indtægt på 11.000 kr er et ubrugt tilskud fra kommunen, som overføres til 2021. En renteindtægt på minus 3.775,59 kr bliver genindsat af Sparekassen Vendsyssel pr 1.1.2022. Regnskabet blev herefter godkendt af forsamlingen.\nPkt. 4. Fastsættelse af kontingent for 2022\nBestyrelsen foreslog uændret kontingent, 100 kr for enkelt, 150 kr for par, hvilket blev vedtaget.\nPkt. 5. Indkomne forslag – Ingen.\nPkt. 6. Valg til bestyrelsen\nPå valg var Laila Nørgaard, som blev genvalgt, samt Gert L. Thorsen og Kristian Jørgen Larsen, der begge ikke modtog genvalg. Nyvalgt blev Bodil Møller og Finn Thøgersen, begge Sevel. Betyrelsen bemyndigedes til at finde et medlem mere til bestyrelsen.\nPkt. 7. Valg af suppleanter Søren P Sørensen og Henrik Siggard blev genvalgt som suppleanter.\nPkt. 8. Valg af revisorer Gustav Lind modtog ikke genvalg. Erik Kristensen genvalgtes og nyvalgt blev Gert Ladegaard Thorsen.\nPkt 9. Evt. Under dette punkt orienterede Svend Aage Faarkrog om ”På sporet” fra 2015. De resterende usolgte bøger, som har stået på lager hos det nu solgte Vinderup Bogtrykkeri, er bl.a. blevet tilbudt og modtaget med glæde af gl. Vinderup kommunes genbrugsbutikker og borgerforeninger, der f.eks. kan benytte dem til fremtidige tilflyttere. Der er tidligere uddelt et antal til samtlige skoler. Der vil fremdeles være nogle eksemplarer på Arkivet.\nHolger Hedegaard erklærede herefter den formelle del af generalforsamlingen for afsluttet.\nBodil Møller, den tidligere arkivleder, fortalte inden kaffen om foreningens nye initiativ:\nTIRSDAGSKLUBBEN – på Arkivet, tirsdage fra kl. 9.30-11.30. Starter d. 8.6.21.\nDer vil være åbent, og man skal ikke tilmelde sig, men bare komme. Der er ingen servering af kaffe, og i det hele taget går det ikke med kaffe, hvis man også arbejder med arkivalier, fortalte Bodil.\nSammen med Svend Aage Faarkrog og Søren P. Sørensen har Bodil allerede i nogen tid dannet en arbejdsgruppe på Arkivet, og heraf er ideen opstået. Tanken er, at man kan forske i lokalhistorie, få hjælp, finde sammen i grupper om et emne (ide: evt. registrere systuer på egnen), hjælpe med at registrere billeder og meget andet, også udføre praktiske ting i huset, der trænger til at blive gjort. Det er meningen, at man skal have det både hyggeligt og sjovt sammen! Desuden kan man på denne måde også være i samarbejde med Holstebro kommunes kommende arkivleder, der forventes ansat fra d. 1. august.\nLaila Nørgaard læste stillingsopslaget om ny arkivar op for forsamlingen og kunne fortælle, at der var kommet pænt mange ansøgninger. Ansættelsessamtaler er planlagt til d. 14. 6.\nOrientering om de kommende arrangementer blev givet; man opfordres til at følge med på foreningens hjemmeside. Formanden fremhævede også, at foreningen har hårdt brug for frivillige til at give en hånd med IT opgaver samt fotografering. Under kaffen gik gæstebogen rundt, og som afslutning på aftenen blev det foreslået at synge Som dybest brønd. Det føltes rigtig godt omsider at kunne indlede en ny sæson, som forhåbentlig igen vil byde på fællesskab og gode oplevelser, mere end det har været muligt i det foregående ”coronaår”.\nReferent Mette Elmholdt\nReferat fra generalforsamling i Vinderup Egnshistoriske Forening d. 5. Marts 2020\nFormand Laila Nørgaard bød velkommen til de 40 mennesker, der var mødt op denne aften. Mødet indledtes med fællessang, Benny Andersens Det er forår. Alting klippes ned – der i den aktuelle situation har en dobbelt betydning, sagde Laila Nørgaard.\nIfølge Dagsorden (se i ArkivNyt nr 51):\n1) Valg af ordstyrer og stemmetællere. Holger Hedegaard valgtes til ordstyrer, Bodil Møller og Hans K. Hansen som stemmetællere. Hededaard konstaterede, at generalforsamlingen var lovlig indvarslet og gav ordet til formanden.\n2) Betyrelsens beretning om foreningens virke i 2019 ved formanden:\nPå generalforsamlingen d. 7. marts 2019 blev Gert Ladegaard Thorsen og Kristian Jørgen Larsen valgt i stedet for Lars Novrup Frederiksen og Erik Mitens, der begge ikke ønskede genvalg. Der var genvalg til Laila Nørgaard, genvalg til suppleanter – Henrik Sigaard og Svend Faarkrog samt genvalg til revisorer – Gustav Lind og Erik Christensen.\nFormand: Laila Nørgaard, næstformand: Flemming Bjerregaard Johansen, kasserer: Gert Ladegaard Thorsen, sekretær: Mette Elmholdt, menige medlemmer Kurt Guldbæk, Ditte H. Hansen og Kristian Jørgen Larsen.\n– Årbogsudvalget har bestået af Kurt Guldbæk og Flemming Bjerregaard fra bestyrelsen samt Bente Dalsgaard, Henrik Sigaard, Harry Klith og Jens Johannesen – udvalget blev i efteråret udvidet med endnu et medlem, Erna Jensen, dette for at tage højde for kommende udskiftninger i udvalget.\nForeningens formål er at virke for større kendskab til vor egns historie ved møder, ture og oplysningsvirksomhed, hvilket må siges at være fuldt ud indfriet i dette jubilæumsår.\nVi har haft tre aftenforedrag med så mange tilhørere, at alle stole var i brug.\nDe to journalister Jens Peder Østergaard og Jacob Thorup fortalte om de tyske flygtninge under 2. verdenskrig med udgangspunkt i deres bog, Mein lieber Kristian. Journalist og fotograf Joan Laurbjerg og Sten Don fra Skive Folkeblad leverede en gribende fortælling på julemødet – om Eneboeren Guf, og endelig havde vores eget bestyrelsesmedlem Flemming Bjerregård Johansen samlet stof til et spændende stykke historie om Handbjerg.\nI efteråret inviterede Biblioteket til et samarbejde om fortællingen ”Fra Avlsgård til driftig stationsby” af Ninna og Helge Weis, mange måtte gå forgæves denne aften, da der ikke måtte lukkes flere ind i salen. Derfor gentages dette her på Arkivet til en fortælleformiddag den 31. marts.\nHyggeaften i oktober var med Sara Strandby og ”pigerne i de gule regnfrakker”, de samlede gode historier rundt om i den gamle Vinderup Kommune, Vinderup Stories.\nPå mødet i januar fortalte Arkivleder Bodil om hjemmesiden Arkiv.dk og om Arkibas, som er registreringsprogrammet til det, der indleveres på lokalarkiverne. Begge Hyggeaftener var rigtig godt besøgte. 2\nFortælleformiddagen i april handlede om mennesker og hændelser, med lokale fortællere, Hans Kurt Hansen og Ejnar Skovmose.\nLokalt var det bestemt også i efteråret, da Foreningens 50 års fødselsdag blev festligholdt d. 9. oktober med bl.a. indslag fra tidligere formænd. En virkelig dejlig dag!\nFejringen fortsatte til årbogsreceptionen med taler, gaver og udnævnelse af nye æresmedlemmer – Karen Lindholdt og Kurt Guldbæk.\nGaver til foreningen var bl.a. en slipsenål fra ”Vinderup Kommune” og en stor pengegave fra Aksel Nørgaard – 50.000 kr.\nTo spændende udflugter blev det også til, den første i foråret til Brunshåb Papirfabrik syd for Viborg, og den sidste dag i august drog vi til den dejlige Limfjordsø Mors. Vi besøgte ikke mindre end tre museer, Dueholm Kloster, Støberi Museet og Skarregård. Til disse ture har vi også i år modtaget tilskud fra Holstebro Kommune, Kultur og Fritid – beløbet var på 11.000 kr.\nTæller vi alle disse arrangementer sammen, kommer vi op på 11 i alt og 9 bestyrelsesmøder.\nArkivNyt udkommer to gange årligt til vores medlemmer, primært for at annoncere kommende arrangementer, men også gerne med lidt artikelstof.\nÅrbogsudvalget tager sig med stor dygtighed af årbogen. Det er et stort arbejde og flere har siddet i udvalget i flere år. Bente Dalsgaard har i år valgt at takke af; det er vi meget kede af, da du har sat et stort aftryk i udvalgsarbejdet, men vi har også fuld forståelse for din beslutning.\nDer er ikke valg til årbogsudvalget, og der skal ikke sidde et bestemt antal medlemmer, blot skal der være mindst et bestyrelsesmedlem.\nVi er så småt begyndt at arbejde med en fremtidssikring af vores hjemmeside, det har hidtil været lagt i hænderne på kun en person, og det er nok lidt for sårbart.\nØvrige formål med Foreningen:\nAt medvirke til driften af det lokalhistoriske arkiv i Vinderup i samarbejde med Holstebro Museum!!!!\n– Vi er blevet informeret om, at de Kulturhistoriske Museer ønsker at trække sig ud af dette samarbejde ved årets udgang.\nVi er ikke fuldt ud klar over konsekvenserne, da vi blot har haft et enkelt møde med Ingeborg Svennevig (Direktør for Museerne) – der er planlagt nyt møde medio marts, hvor også chefen for Kunst- og Kulturudvalget deltager.\nVi er blevet stillet i udsigt, at vi beholder det tilskud på ca. 100.000, som vi har modtaget årligt siden kommunesammenlægningen. Det dækker på ingen måde de samlede udgifter ved at have en arkivleder ansat på nuværende vilkår (incl. forsikringer, pension, administration m.m.)\nVi har flere forskellige løsninger i spil! Det bliver helt sikkert nødvendigt med mange flere frivillige hænder, f.eks. til at registrere i Arkibas. Vi har en høj arkivstandard – takket være især Bodil – og den standard vil vi gerne beholde. Det var også den ånd, Vinderup Samlerforening byggede på.\nVi har en økonomi i nogenlunde balance, men vi må nok forvente øgede udgifter, såfremt vi selv kommer til at stå med alle driftsudgifter – det håber vi ikke, vi gør! 3\nEfter at have oplæst årsberetningen takkede formanden Kurt Guldbæk for hans mangeårige virke i bestyrelsen, som han ikke har ønsket genvalg til. Både han og Bente Dalsgaard blev overrakt en symbolsk tak for deres arbejde.\nDer fulgte nogle spørgsmål fra forsamlingen om ejerskab til arkivbygningen samt om kommunens tilskud. Holstebro kommune vil også fremover eje bygningen og stå for det udvendige vedligehold, foreningen står stadigvæk for det indvendige vedligehold.\nLigeledes ligger tilskuddet på ca. 110.000 kr til driften fast fra kommunens side. Nuværende driftsbudget ligger på ca. 170.000 kr. En af museumsdirektørens begrundelser for at ville opsige aftalen var bl.a. at stille de tre arkiver i Holstebro kommune mere ens; de har dog atid været drevet på vidt forskellig vis, set i et historisk perspektiv.\nFormanden efterspurgte medlemmer, der kunne have lyst til at blive oplært i og derefter hjælpe med registrering i arkivet fremover, uanset hvordan forhandlingerne falder ud.\nForsamlingen tog årsberetningen til efterretning.\n3) Arkivleder Bodil Møller orienterer om Arkivet:\nDer har været 710 gæster i 2019, heraf 268 arkivgæster. 272 skriftlige forespørgsler om diverse slægtsforskningsopgaver, som har resulteret i besvarelser på mail m.m. I det hele taget er Lokalarkiver gode at få vejledning hos, sagde Bodil. Ariv.dk har nu eksisteret i 5 år, og der er et øget fokus herpå, også efter møder omkring det. Der har været hele 54 indleveringer i løbet af året. Arkivet i kælderen er blevet opdateret. Med uvurderlig hjælp fra Søren (Møller) og Kristian Jørgen (Larsen) er alle effekter på loftet taget frem og fotograferet; det er ikke sket siden 1999, og alt lægges nu ind som et fotoregister. Til slut skal der laves en permanent udstilling på loftet, emnerne bliver Besættelsen, Legetøj, Tørvegravning og Husholdning.\nBodil viste et lille kobbergrydelåg frem med en vedhæftet seddel, hvorpå bl.a. dets findested var beskrevet, nemlig i borgruinerne ved Landting, hvorfra der i sin tid blev hentet sten til anlægningen af amtsvejen fra Struer til Vinderup.\nFolk fra Nationalmuseet har været på besøg under indsamling af materiale til bog om Danmarks kirker, der nu er udkommet med alle egnens lokale kirker. De var meget grundige, og det blev et spændende indslag til arkivarens arbejde.\nReperationen af arkivbygningens gavl og tag samt vindue er nu godt i gang, (dog desværre ikke de tre vinduer ud mod banen), og oppe i skunken fandt håndværkerne bl.a. gamle skilte fra bibliotekets begyndelse. Bodil efterlyste – og fik – hjælpere til rengøringen, når håndværkerne er færdige. Bodil opfordrede også til, at flere frivillige vil melde sig til hende til at hjælpe med registrering; arkivet er godt og skulle gerne fortsætte med at være det i fremtiden.\nD. 28. marts er alle inviteret til reception hos Ninna og Helge Weis med deres 3. bog om Vinderup.\n4) Fremlæggelse af årsregnskab ved kassereren:\nGert Ladegaard Thorsen viste det reviderede regnskab på det store lærred, bl.a. indtægter fra 79 husstande og øvrige 106 enkeltmedlemmer, ialt 22.500 kr. Udgifter til Arkivet var godt 9.000 kr. Årets resultat er 27.137 kr. Trykkeudgifter til årbogen står ikke mål med indtægter fra reklamerne og salget, det er ikke en god forretning, kunne kassereren konstatere. Bestyrelsen varsler derfor en forhøjelse af prisen på årbogen, og der var forslag fra forsamlingen på både 150 og 200 kr. Regnskabet blev enstemmigt vedtaget.\n5) Fastsættelse af kontingent for 2021: Bestyrelsens forslag på uændret blev vedtaget, 100 kr for enkelt og 150 kr for husstandsmedlemsskab.\n6) Indkomne forslag: Vedtægtsændring, at både formand og kasserer er tegningsberettigede, (krav fra banken) hvilket blev vedtaget.\n7) Valg: På valg til bestyrelsen er Flemming Bjerregaard Johansen, Ditte Hansen, Mette Elmholdt og Kurt Guldbæk, sidstnævnte modtager ikke genvalg. Valg af 2 suppleanter, valg af 2 revisorer.\nDer var genvalg til de tre bestyrelsesmedlemmer, genvalg til begge suppleanter Henrik Sigaard og Svend Faarkrog og til begge revisorer Gustav Lind og Erik Christensen. Da det ikke var lykkedes at finde en ny kandidat til at opstille, gav forsamlingen bestyrelsen bemyndigelse til selv at finde et bestyrelsesmedlem mere.\nFlemming Bjerregaard Johansen orienterede om et planlagt møde i foreningen til efteråret, d. 6. oktober, der vil blive afholdt i Kirke- og Kulturhuset. Forfatter og foredragsholder Flemming Ringgard Lauritsen, som har lokale rødder, kommer.\nBodil Møller rettede til slut en humoristisk tak til Kurt Guldbæk. De kunne næsten holde ”sølvbryllup”, syntes hun. I 1995 var den første PC allerede indkøbt og Kurt indførte ”EDB-halløj” i 1997, hvorefter Søren Møller, Bodil og Kurt og forsøgte at lære det. Kurt var med hele vejen fra DOS til Windows osv. De var de unge dengang!! Kurt kunne nu også få Bodils blodtryk til at stige, for han blandede sig nemlig altid meget!\nArkivet var i det hele taget et af de hurtigste til at få begyndt med at indtaste folketællinger m.m., hvilket Kurt har sin meget store andel i, sluttede Bodil, som også havde en flaske med til Kurt.\nHerefter kunne Holger Hedegaard erklære generalforsamlingen for afsluttet.\nBestyrelsens beretning for 2019 ved generalforsamlingen d. 5. marts 2020 i Vinderup Egnshistoriske Forening\nReferat fra generalforsamlingen 7. marts 2019 i Vinderup Egnshistoriske Forening\nGeneralforsamling i Vinderup Egnshistoriske Forening med ”Blæsten går frisk” og ”Vingesus” .\n27 medlemmer af foreningen havde trodset blæst og regn og fik en hyggelig og spændende aften på Arkivet sidste torsdag. Formand Laila Nørgaard berettede om årets mange godt besøgte møde- og udflugtsaktiviteter. Vinderupegnens Årbog 2018 havde stået i Realskolens tegn i kraft af skolens 100 års jubilæum. Udgivelsen var blevet fremrykket til at falde sammen med jubilæet og havde medført ekstra salgsaktiviteter fra bestyrelsens side – og fik man ikke lige købt årbogen i efteråret, er det stadigvæk muligt at sikre sig et eksemplar!\nSom noget nyt blev medlemmerne opfordret til at melde sig til at deltage i ad hoc-udvalg – det kan f.eks. være sammen med bestyrelsesmedlemmer at forberede kaffe og rundstykker til Fortælleformiddage, til at skrive små bidrag til ArkivNyt, som udsendes to gange årligt til medlemmerne eller til at medvirke til planlægning af kommende udflugter.\nArkivleder Bodil Møller indledte sin beretning med mindeord over nyligt afdøde æresmedlem Anna Mikkelsen, Sevel. Bodil Møller læste op af en samling indleverede dagbøger fra Kristian Nyboe, der strækker sig over en periode på to verdenskrige. Et foreningsmedlem, Harry Klith, er nu i gang med at hjælpe med at overføre dem til elektronisk opbevaring for eftertiden. På Arkivet har Bodil Møller desuden lavet en plancheudstilling med glimt fra Vinderup Egnshistoriske Forening, som senere i år kan fejre 50 års jubilæum.\nTo bestyrelsesmedlemmer havde valgt ikke at modtage genvalg efter flere års trofast medvirken. Glædeligt nok stillede to andre friske kandidater op, så bestyrelsen igen blev fuldtallig. Der var således nyvalg til Gert Ladegaard Thorsen og Kristian Jørgen Larsen, begge Vinderup. Suppleanter og revisorer modtog genvalg.\nEfter kaffebordet med oste- og pålægsmadder fra det ene afgående bestyrelsesmedlem fik tilhørerne besøg af de tre kunstnere bag Vinderupegnens skulptur i rundkørslen på Holstebrovej. Rolf Jakobsen, Gitte Bøcher Steffensen og Jens Jørgen Steffensen vandt ganske vist opgaven ud fra deres fælles udarbejdede ide, men det lå dem meget på sinde at fortælle, hvor mange andre implicerede, der har været med i projektet, og som også kan tage ejerskab til den færdige skulptur, fortalte Jens Jørgen Steffensen. Det gælder både Vinderup Borger- og Håndværkerforening, Vinderup Handelsforening, Holstebro Kommune med afdelingen Trafik og Park, firmaet Priess og mange ansatte der, firmaet Kaj Bech, Vestforsyning m.fl. og endelig firmaet DV Lasercut i Balling, som fra starten har rådgivet og hjulpet med både design og fremstilling af fuglene, så de kunne fremstå så lette og elegante som muligt, under hensyntagen til styrke og robusthed.\nDer blev vist billeder fra de første ideudkast og filmklip fra fremstillingen. Rolf Jakobsen fortalte, at skulpturens særligt rundede form skulle symbolisere vestenvindens blæsen ind fra Handbjerg Strand. Papirfoldning (origami) har inspireret til de stilistiske fugle, der blev udført som et skelet i stål, hvor der senere blev indlagt farvet glas. Grønne farver er endt op mod den blå himmel, de blå farver ned mod jorden, alt sammen efter en kunstnerisk proces, hvor fuglene lå på gulvet hjemme i bygningen hos ”Gitte Glas”, og hvor hun kunne gå og bytte rundt på farverne på de 39 fugle, indtil det hele føltes rigtigt! Her var også navnet ”Vingesus” faldet på plads. Gitte Bøcher Steffensen afsluttede med et digt, som hun havde skrevet til indvielsen for et halvt år siden, d. 6. oktober 2018.\nForsamlingen blev fascineret af at få indblik i en spændende fremstillingsproces og oplevede dette historiske sus, hvor nutiden forbinder fortid og fremtid – og en historie om hvordan kunst kan medvirke til at fastholde og synliggøre vores egns identitet.\nReferat fra generalforsamlingen 8. marts 2018 i Vinderup Egnshistoriske Forening\nValg af ordstyrer og stemmetællere\nBestyrelsens beretning om foreningens virke i 2017 ved formanden\nArkivleder Bodil Møller orienterer om Arkivet\nFremlæggelse af årsregnskab v. kassereren\nFastsættelse af kontingent for 2019\nVedtægtsændring. Ændring af § 4 pkt. b og c. Der ændres under begge punkter til: der er på valg hvert år.\nVed godkendelse træder begge tilføjelser i kraft med øjeblikkelig virkning.\nValg: På valg til bestyrelsen er: Flemming Bjerregaard Johansen, Bente Dalsgaard, Hans Kurt Nielsen og Kurt Guldbæk. Bente Dalsgaard og Hans Kurt Nielsen modtager ikke genvalg.\nValg af suppleant(er).\nFormanden Laila Nørgaard bød velkommen, hvorefter vi begyndte med en sang: “Hvad var det dog der skete”.\nAd 1. Bodil Møller og John Dalsgaard blev valgt som stemmetællere.\nHolger Hedegaard som dirigent.\nDirigenten konstaterede, at generalforsamlingen var lovligt indkaldt i overensstemmelse med vedtægterne.\nAd 2. Formanden kom i beretningen for året 2017 bl.a. ind på, at bestyrelsens arbejde gennem de seneste år er blevet mere struktureret, der arbejdes ud fra et årshjul, som giver et rigtig godt overblik over, hvornår emner skal på dagsordenen. Især 2 emner har gentagne gange været på dagsordenen, nemlig frisen over indgangspartiet samt “ikke betalende medlemmer”. Angående det sidste har vi luget ud i vore medlemmer, således at medlemmer, der trods gentagne rykkere ikke har betalt, er slettet fra medlemsfortegnelsen.\nFrisen over døren er efterhånden meget medtaget, den smuldrer og der trænger vand ind, så murværk og dør ødelægges. Bestyrelsen har stået over for valget at ofre en mindre formue (rundt regnet 100.000 kr.) for at reparere/lave ny kopi af frisen eller blot nedtage frisen og opbevare den på Arkivet, hvilket bestyrelsen har besluttet at gøre. Ud over dette ser det slemt ud med vores tagkonstruktion, det er utæt og der er angreb af svamp, hvilket viste sig ved en nødtørftig reparation i efteråret. Holstebro Kommune har ansvaret for den udvendige vedligeholdelse, vi afventer svar på, hvad der videre skal gøres.\nOgså indenfor er der blevet ryddet op og flyttet rundt, det vil Bodil komme ind på.\nVores publikationer Arkiv Nyt og Klummen udsendes begge 2 gange om året på mail, dog får medlemmer som ikke har en mailadresse Arkiv Nyt i egen postkasse, mens Klummen alene udsendes på mail, men den kan afhentes på arkivet. Klummen indeholder f.eks. små historier, omtaler fra foredrag, vores nærområde eller ture. Foreningens afholdte arrangementer blev omtalt, ligesom udgivelsen af årbogen 2017, der har været en større udgift end tidligere, da vi i 2017 har købt os til en del af opsætningen. På sigt kan det komme til at betyde en prisstigning på bogen.Beretningen blev taget til efterretning.\nEndvidere nævnte formanden, at vort æresmedlem Gunnar Hallum døde den 19. september 2017 efter længere tids sygdom.\nTil slut takkede formanden Bodil for hendes brændende engagement i Arkivet, og for den hjælp hun altid er parat til at yde, ligesom der lød en tak de afgående bestyrelsesmedlemmer Hans Kurt og Bente.\nAd 3. Bodil Møller kom i sin beretning ind på, at lige som supermarkederne af og til flytter rundt på varerne, således er man nu også begyndt at flytte rundt på tingene på Arkivet. Hofmansens bogsamling og den store skolebogssamling er flyttet op på loftet. Svend Fårkrog har registreret skolebogssamlingen, og herved viste det sig, at der var flere dubletter, så samlingen var ikke helt så stor, som forventet. Tak til Svend for hjælpen.\nNår man begynder at flytte noget, starter det en kædereaktion, det tager lang tid, for man skal hele tiden være på forkant, hvad sker der, hvis man flytter den hylde ? Har det konsekvens for resten, skal der også rettes i registreringerne osv.? Arkivet har været så heldig i efteråret, at man blev tilbudt at komme på besøg hos afdøde Gunnar Mikkelsens bror Niels Christian. Gunnar Mikkelsen var fra Trabjerg og ligesom Gunnar Hallum en af Holstebro Museums højt skattede amatørarkæologiske medarbejdere. Herfra fik vi, Søren Knudsen, Søren og jeg, med noget besvær med tyngdekraften – en del arkæologiske og historiske bøger samt indbundne Skalk med hjem.\nI årets løb er modtaget en hel del rigtig gode indleveringer bl.a. mange billeder. Vi kan mærke, at når vi har fokus på et emne, medfører det flere indleveringer.\nI vinter har vi haft nogle hyggeaftener, hvor vi især har haft fokus på konfirmationsbilleder, det giver flere indleveringer. Flere og flere er også blevet opmærksomme på at aflevere især billeder og gamle dokumenter, når de rydder op, fordi børnene ikke er interesseret i det nu og måske bare vil smide det ud.\nForleden modtog Arkivet et brev med forskelligt dukketøj, som var vævet og syet på Handbjerg Fredehjem for mange år siden. Det var fra en dame i Sønderborg, som var niece til vævelærerinden. Hun havde fået det, da hun var lille, nu havde hendes børn og børnebørn også leget med det, så nu syntes hun, det skulle tilbage til egnen.\nForeningen har lige bekostet en løsning, så kortet kan rejses op samt en opslagstavle til lidt udstilling, samtidig fik de tømreren til at kikke på yderdøren, der var svært at åbne og lukke – noget der hænger sammen med tilstanden på ydermuren, da de bærende jerndragere nok er ved at ruste væk; nu går døren som en drøm. Arkivet er glad for, at vi har foreningen som støtte, så vi kan få ordnet diverse ting her på Arkivet – så stor tak til foreningen.\nMed “Giv det videre” et landsdækkende projekt i 2017 forsøgte vi at vække de forskellige skolers interesse. Kun en 4. klasse fra Vinderup Kommuneskole fik i sidste øjeblik skrevet noget om deres skolegang, og de vandt 2000 kr., så tillykke til dem.\nBodil nævnte de lokale udgivelser fra 2017, og allerede her i marts 2018 er der en ny udgivelse, nemlig en bog om Sevelvej, Nørgårdsvej og Lillegade, udgivet af Ninna og Helge Weis. Spændt på, om bogen om Ejsing kommer i 2018.\nUdover foreningens æresmedlem Gunnar Hallum, gik også H.P. Christensen fra Ejsing bort i 2017. H.P. Christensen var tidligere bestyrelsesmedlem i foreningen, kasserer og det er ham, der kan takkes for indretningen af det første arkiv rum i kælderen med de gode reoler. Han havde et stort kendskab til egnen og menneskene omkring Ejsing, hvilket Bodil havde benyttet sig af mange gange. Han var også rigtig godt inde i slægtsforskning og historie. Han var også en af dem, der tastede folketællinger ind til Dansk Data Arkiv.\nHans egen slægt blev fulgt langt tilbage, så han lånte gamle skifter og fæsteprotokoller fra Rigsarkivet her til Arkivet, da vi var låneberettigede til det. Han var altid parat med en god kommentar, og han nød stor respekt, for alle vidste, at hvis H.P. havde haft med tingene at gøre, var alt gennemtænkt og i orden.\nBodil Møller læste Lis Helles Olesens tale ved Gunnar Hallums mindesammenkomst op, hvorefter forsamlingen holdt et minuts stilhed til ære for H.P. Christensen og Gunnar Hallums minde.\nTil slut takkede Bodil foreningen, museet og alle øvrige for godt samarbejde i årets løb.\nAd 4. Foreningens kasserer Erik Mitens omdelte det reviderede regnskab for 2017. Regnskabet udviste et overskud på kr. 2.811,65 og egenkapitalen udgjorde ved årets slutning kr. 741.291,74.\nErik Mitens knyttede nogle kommentarer til enkelte af regnskabets poster, og kom herunder bl.a. ind på, at salget af årbøger var stagneret, der var stadig omkring 60-70 bøger tilbage af 2017. De øgede udgifter til opsætning og trykning kan som tidligere nævnt gøre, at det bliver nødvendigt at hæve prisen på årbogen.\nAd 5. Kontingent blev uændret fastsat til kr. 100,- for enkeltmedlemmer og kr. 150,- for husstand i 2019.\nAd 6. Vedtægts ændringerne blev godkendt enstemmigt.\nAd 7. Der var ikke indkommet forslag.\nAd 8. Der var genvalg til Flemming B. Johansen og Kurt Guldbæk og nyvalg til Mette Elmholdt.\nBestyrelsen blev bemyndiget til selv at finde det sidste medlem af bestyrelsen. Der var genvalg til suppleanterne Svend Faarkrog og Henrik Sigaard, ligesom der var genvalg til revisorerne Gustav Lind og Erik Kristensen.\nAd 9. Intet. Dirigenten takkede for god ro og orden.\nBestyrelsens årsberetning for 2016.\nGeneralforsamling i Vinderup Egnshistoriske Forening den 02. marts 2017.\nSå er der atter gået et år, og vi kan se tilbage på et som altid spændende og aktivt år for foreningen.\nI forhold til 2015, hvor vi fejrede byens 150 års jubilæum med udgivelse af den nye jubilæumsbog ”På sporet af Vinderup, fejring på Hotellet den 17. november, samt vores 2 dages udflugtstur til Sønderjylland og Slesvig Holsten, kan vi dog konstatere at året 2016 har været lidt roligere, men dog stadigvæk med gode tilbud.\nSædvanen tro havde vi to fortælletræf møder i vinter og forårstiden. Det uformelle formiddagsmøde begyndende med kaffe/the, inden ordet blev givet til en foredragsholder. Første gæst var 88 årige Svend Lausten, Rønbjerg, der fortalte om ”Rakkerliv og Abraham slægten” og senere Victor Hedegaard fra Borbjerg. Over 40 gæster var forsamlet, da han med udgangspunkt i bogen ”Et rigtigt bondeliv” og filmatiseringen af samme fortalte om sit eget liv med barndom, ungdom, voksenliv og nu pensionisttilværelsen. –\nI foreningen fornemmer vi en god interesse for disse møder, der normalt gæstes af ca. 25-35 personer.\nVores sommermøde blev afholdt den 24. august med en tur til Vestsalling. Vi begyndte med et besøg ved Lihme Kirke og dernæst Kaas Hovedgaard. Som veloplagt fortæller indledte Esben Graugaard og på Kaas blev vi modtaget af den daglige driftsleder, Klaus Østergaard. Sammen med Esben Graugaard blev der fortalt om de forskellige ejere og om området i dag. Gården ejes i dag af Færchfonden, som meget nænsomt har stået for vedligeholdelsen og bevarelsen af området.\nUdgivelsen af årets Årbog for Vinderup-egnen var i år blevet henlagt til det nye kirke og kulturhus, hvor omkring 75 deltog. Foreningen var vært med sandwiches og øl/vand.\nVi søsatte også projekt Klummen – et elektronisk nyhedsskrift – som vi forsøger at udgive 2 gange om året. Nævnes skal naturligvis også Arkiv nyt og alt i alt kan vist siges, at vi forsøger at tage den teknologiske udvikling til os.\nDer blev også afholdt kursus i slægtsforskning, som fortsætter her i 2017.\nTakket være lidt økonomisk bistand fra kommunen fik Arkivet mulighed for en tiltrængt renovering på loftet, hvor arkivleder Bodil Møller og flere frivillige fra bestyrelsen og andre har givet en stor hånd. Der er indkøbt nye reoler, og tanken er at loftsrummet vil kunne anvendes til forskellige formål.\nAfslutningsvis rettes en stor tak til bestyrelsen og i særdeleshed til Bodil Møller for altid god og hjælpsom assistance til gæsterne, som kommer i Arkivet. Tak til alle andre, som også yder en fin indsats til fremme af vores lokalhistorie.\nFlemming Bjerregaard Johansen.\nGeneralforsamling i Vinderup Egnshistoriske Forening den 03. marts 2016.\nSidste år afholdtes generalforsamlingen den 5. marts 2015, og samtidig havde vi indvielse af den nye permanente udstilling på 1. sal.\nEfter generalforsamlingen kom bestyrelsen til at bestå af: Kurt Guldbæk, Erik Mitens, Boye Bruhn, Lars Frederiksen, Bente Dalsgaard, Laila Nørgaard og Flemming Bjerregaard Johansen.\nDet konstituerende bestyrelsesmøde afholdtes tirsdag den 10. marts 2015 med følgende resultat:\nFormand: Flemming Bjerregaard Johansen\nNæstformand: Laila Nørgaard\nKasserere: Boye Bruhn (momsfrie regnskaber og Kurt Guldbæk (regnskaber med moms).\nSekretær: Bente Dalsgaard\nÅrbogsudvalget: Fra bestyrelsen Kurt Guldbæk, Erik Mitens, Bente Dalsgaard og Flemming Bjerregaard Johansen, eksterne medlemmer: Harry Klith Sørensen, Jens Johannesen og Jens Aage Eriksen.\nMødeudvalg og arkivudvalg blev nedlagt og arbejdsopgaverne indgår herefter i bestyrelsesarbejdet.\nMan besluttede i fremtiden at afholde bestyrelsesmøde den 3. tirsdag i hver måned undtagen i juli og december. I bestyrelsesmøderne deltager arkivleder Bodil Møller, men har ikke stemmeret.\nEn af de første arbejdsopgaver for bestyrelsen var udarbejdelsen af en forretningsorden for bestyrelsen, således at bestyrelsesarbejdet kunne formaliseres lidt og køres ind i faste rammer. Af andre tiltag kan nævnes ”årshjulet” hvor aktiviteter for det kommende år planlægges og føres ind i en kalender. Årshjulet ligger herefter til grund for næste Arkivnyt/medlemsmail og gør planlægning og struktur i foreningen mere gennemskuelig. Årshjulet udarbejdes hvert år inden sommerferien.\nAf andre opgaver med formelle og strategiske indhold kan nævnes, at der i bestyrelsen nu er udarbejdet en ny samarbejdsaftale mellem Vinderup Egnshistoriske Forening, De Kulturhistoriske Museer i Holstebro og Holstebro kommune. Aftalen afløser den hidtil gældende ”Vedtægter for Vinderup Egnshistoriske Arkiv”, som har været gældende fra den 23. juni 2010.\nEndvidere kan nævnes nyt og edb baseret regnskabsførelse, som gerne skulle gøre jobbet lettere for kassereren samt fremme forståelsen for brugerne. Vi lever jo i en rigtig IT tidsalder, og derfor har vi også besluttet at udnytte e-mail til alle medlemmer, som har en e-mail adresse. Det har de fleste efterhånden, og den resterende del får selvfølgelig bragt Arkivnyt pr. brev.\nEt tilbageblik på et begivenhedsrigt år:\nDet forgangne år 2015 bød på mange spændende tiltag for Vinderup Egnshistoriske Forening og hermed også Arkivet. Byen fejrede 150 års jubilæet for jernbanen og dermed togets ankomst. En begivenhed som naturligvis satte sit præg på bylivet med masser af ekstra arbejde og travlhed for mange. Her skal blot nævnes Handelsstandsforeningen, Borger-Håndværkerforeningen og en masse andre klubber og foreninger som på hver sin måde deltog i de mange aktiviteter.\nHer i foreningen lagde vi ud med udgivelsen af den nye jubilæumsbog: ”På sporet af Vinderup”. Det skete ved en vellykket og velbesøgt reception den 21. marts, som afholdtes på Hotel Vinderup, hvor 125 mennesker var mødt op med såvel borgmester Østerbye, tidligere Vinderup borgmester Holger Hedegaard, museumsdirektør Ingeborg Svennevig, Holstebro museum og mange andre.\nTraditionen tro blev det også til en to dages tur til Slesvig Holsten med overnatning på Christianslyst, en kursusejendom, der er ejet af det danske mindretal i Sydslesvig. Turen bød på mange indslag og havde deltagelse af 53 glade nordvestjyder. Årets sommermøde afholdtes den 19. august på Hjerl Hede, hvor forfatter, journalist m.m. Kresten Bjørnkjær, der har rødder i Hasselholt, fortalte om sit liv. Mødet samlede omkring 40 deltagere.\nI august deltog arkiv og forening også i den traditionsrige fjerkrædag, hvor navnkundige Ninna og Helge Weis Jensen atter på fornem viste fortalte om de forskellige områder ved en byvandring rundt i Nørregade og navnlig baggårdene, hvor der tidligere havde været flere industrielle virksomheder.\nI november havde vi udgivelsen af den 5.årbog i serien Årbog for Vinderup-egnen, og omkring 70 personer samledes på arkivet til en festlig reception.\nDet blev også til deltagelse i festlighederne på hotellet den 17. november, som er den officielle dato for jubilæet. Dette skete i samarbejde med Borger-Håndværkerforeningen, og det var lykkedes at få folketingsmedlem for venstre, Kristian Piil Lorentzen til at komme og fortælle. I samme forbindelse skal heller ikke glemmes de flotte tavler, som foreningen har udarbejdet og som hænger rundt i lokalet og kan ses i flere af byens forretninger.\nEn enkelt dagstur til brunkulslejerne ved Søby blev det også til og glemmes skal heller ikke de såkaldte ”fortælletræf” møder, som vi afholder flere gange om året. Et uformelt formiddagsmøde begyndende med kaffe/the med et rundstykke, inden ordet bliver givet til foredragsholder. Vi har haft spændende møder, senest gæstede Svend Laustsen, Rønbjerg, foreningen og fortalte om ”Rakkerliv og Abraham slægten”. Næste møde den 12. april bliver foredragsholderen Viktor Hedegaard, Borbjerg. – Det er møder, som normalt gæstes af ca. 30 deltagere.\nNår vi til efteråret atter skal udgive en Årbog for Vinderup-egnen, bliver der tale om en ændring. Byen har nu fået et nyt kirke/kulturhus, og her har vi fået lov til at låne hus og lokaler til receptionen, som bliver lørdag den 12. november 2016 mellem kl. 10-12.\nDer sker dog en lille ændring, idet vi har måttet flytte datoen til netop den 12. november. Det vil naturligvis blive offentliggjort i god tid.\nDet nye hus byder på mange gode muligheder, og det hele er placeret på en etage med 3 toiletter, hvoraf et er et handicap toilet. Sidste år gæstede omkring 70 mennesker foreningen og arkivet ved årbogsudgivelsen, og selvfølgelig glemmer vi ikke vores rødder på arkivet, men vi synes alligevel gerne vi vil prøve det nye hus, som i øvrigt udlånes gratis.\nJeg vil slutte min beretning med at rette en stor tak til alle Jer, som er kommet i aften, tak fordi i fortsat har lyst til at støtte op om foreningen og lokalhistorien.\nJeg vil endvidere gerne bringe en stor tak til arkivleder Bodil Møller samt til mine kolleger i bestyrelsen. Det har været dejligt at få lov til at stå i spidsen for så iderige, glade og kompetente personer, som altid med ildhu kaster sig over arbejdsopgaverne.\nBestyrelsens årsberetning for 2010\nVed sidste års generalforsamling var der genvalg til Ninna Weiss, Vinderup, Boye Bruhn, Sevel og Kurt Guldbæk, Vinderup.\nDesuden blev Jens Nymose og Gunnar Hallum, begge fra Herrup, valgt til suppleanter.\nDet konstituerende bestyrelsesmøde blev holdt d. 14. april, hvor der var genvalg til alle poster, som det kan ses i Arkiv Nyt og på foreningens nye hjemmeside www.vinderup-egnshistorie.dk.\nUd over konstitueringen har der været afholdt 5 bestyrelsesmøder i årets løb, det er et par færre en året før og et udtryk for et roligt år.\nDer er dog grund til at fremhæve vort bestyrelsesmøde 2. juni, hvor Ole Nielsen, direktør for Holstebro Museum, deltog. Som det er bekendt, kører vort lokale arkiv med underskud, da de kommunale tilskud ikke følger med pris- og lønudviklingen.\nPå dette møde bad Ole Nielsen foreningen om et tilskud på 20.000 kr til driften af Arkivet. Bestyrelsen fremhævede på mødet, at vi ikke finder det rigtigt, at en privat forening skal betale for, hvad der er en kommunal forpligtigelse. Ligeledes gjorde vi gældende, at foreningen i forvejen støtter Arkivet med gaver i form af inventar og udstyr, der fra 2007 til og med 2010 er blevet til 100.000 kr.\nSom det ser ud, er den eneste mulighed for besparelser at nedsætte Bodils timetal, alle andre steder er der skåret til benet (som politikerne siger). Det vil betyde, at Arkivets åbningstid vil blive beskåret og at nogle ting ikke vil blive gjort.\nFor at undgå det blev vi på mødet enige om, at foreningen for 2010 ekstraordinært vil yde et tilskud på op til 20.000kr.\nI år og fremover vil vi forsøge at udgive en lokalhistorisk årbog. Hvis vi kan sælge annoncer eller på anden vis få finansieret udgivelsen, vil der være et overskud, som kan bruges til støtte for arkivets drift!\nVi har til formålet lavet et redaktionsudvalg med interne og eksterne kræfter, som er i fuld gang med at forberede udgivelsen. Der kræves jo nogle artikler og her er vi i kontakt med flere lokale kræfter samt folk, der på anden vis har tilknytning til vort område.\nDet er vores plan, at bogen skal udkomme i november, så den kan komme med i julehandelen!\nEfter sommerferien gik vi i gang med årets udstilling, der kommer til at omhandle landbrugets udvikling (eller afvikling) her på egnen. Vi mødes nogle onsdag formiddage eller mandag aftener og finder materialer, lavede plancher og alt det andet, der skal til. Den nye udstilling bliver indviet om nogle uger, helt præcis lørdag d. 9. april om formiddagen, hvor vi håber at se rigtig mange. Den vil kunne ses frem til omkring jul.\nEllers har vi fulgt traditionen med et arrangement i omtrent hver måned.\nD. 26. maj var der arrangeret en bustur til Fur. Her blev vi vist rundt af Jon Bertelsen, der er blind. Trods dette var han aldrig i tvivl om, hvad han viste os og kunne fortælle levende om det!\nD. 16. juni havde vi sommermøde. Som sidste år havde vi fået lov til at holde det i Hjerl Hedes nye indgangsbygning. Mange var mødt op for at høre Tapio Juhl, der kom til Danmark i 1943 som finnebarn. Han var en af de få, som ikke vendte hjem til Finland efter krigen.\n25. August var der byvandring i Nørregade. Det blev på grund af vejret lavet om til et indendørs arrangement, hvor den sydligste del af Nørregade blev gennemgået.\nPoul Tolstrup fra Historisk Samfund for Skive tog os 6. oktober ved hjælp af billeder og fortælling med på en rundtur til gravminder på nogle af kirkegårdene i Salling og Fjends.\nGudrun Gormsen gav os 3. november en grundig gennemgang af bygningskulturen på landet de sidste 200 år. Som sædvanlig et kompetent foredrag fra Gudruns side.\nÅret sluttedes af med julemødet, hvor Kristian Knudsen viste lysbilleder af Det Gyldne Alter i Sahl Kirke, et emne, som han rigtig har fordybet sig i.\n9. februar blev endnu en aften med byvandring. Denne aften gjaldt det den sidste del af Nørregade, hvor Helge Weis assisteret af Ninna fortalte.\nInd imellem disse ting har vi naturligvis haft åbent i forbindelse med Open By Night og andre arrangementer fra handelsforeningen, der jo traditionelt trækker mange folk til Vinderup og specielt her til Vinjes Torv.\nDet er i 2010 som sædvanlig blevet til 2 udgaver af Arkiv Nyt med et sidetal fra 16-20.\n2010 blev også året, hvor Arkivets hjemmeside blev en del af Holstebro Museums hjemmeside. Dette falder jo godt i tråd med, at Arkivet jo er en del af Museet. Internetadressen er stadig den gamle www.arkivet-vinderup.dk.\nTil gengæld har foreningen nu fået sin egen hjemmeside, der kan ses på www.vinderup-egnshistorie.dk. Mange af tingene her er fra den gamle hjemmeside fra Arkivet.\nOg så vil jeg da lige nævne, at vi for første gang i den tid jeg kan huske har haft brug for at indkalde en suppleant. Børge blev nogle måneder afløst af Jens Nymose fra Herrup.\nBestyrelsens årsberetning for 2009\nVed sidste års generalforsamling var der genvalg til Johannes Hansen, Mogenstrup, Børge Poulsen, Sevel og Harry Klith, Ejsing.\nVi afholdt konstituerende bestyrelsesmøde allerede umiddelbart efter generalforsamlingen, og det blev genvalg til alle poster, som det kan ses i Arkiv Nyt og på Arkivets hjemmeside www.arkivet-vinderup.dk.\nUd over konstitueringen har der været afholdt 7 bestyrelsesmøder i årets løb, det er det samme som året før.\nEfter sommerferien gik vi i gang med årets udstilling, det er om alle de forretninger, der i tidens løb har været (og for nogles vedkommende stadig er) på landet og i landsbyerne. Der er altså ikke medtaget nogen af de forretninger, som er/har været i stationsbyen Vinderup. Vi mødtes nogle onsdag formiddage og fandt materialer, lavede plancher og alt det andet, der skulle til. Den nye udstilling blev indviet for knap 3 uger siden og vil kunne ses frem til omkring jul.\nSom sædvanlig havde vi lys i vinduerne om aftenen d. 4. maj, der var en mandag aften. Dette vil vi gentage igen i år (selv om vi ikke fik det med i programmet i Arkiv Nyt), men bestyrelsen er enedes om, at det i hvert fald i den nuværende form bliver sidste gang. Tilslutningen har været stærkt faldende; der er jo efterhånden ikke mange, der selv husker tiden.\nD. 27. maj havde vi formået ejeren af Voldstrup, Niels Mikkelsen, til at fortælle om gårdens historie samt vise rundt på gården og i parken. Vejret var ikke med os, men for dem, som var mødt op, blev det en interessant aften.\nD. 17. juni havde vi sommermøde. Som noget nyt havde vi valgt at holde det i Hjerl Hedes nye indgangsbygning. Mange var mødt op for at høre højskolelærer, journalist og forfatter Knud Peder Jensen fortælle en personlig beretning om livet på landet for 50 år siden.\n5. August tog Ninna og Helge Weiss os med på en byvandring på Nørgårdsvej og nogle af de tilstødende veje. Det var en ualmindelig dejlig sensommeraften, som det kan ses på billederne her!\n28. August blev byvandringen på Nørgårdsvej gentaget i anledningen af, at Handelsforeningen arrangerede ”Festuge”. Da var det blevet noget anderledes med vejret, det blæste så meget, at man valgte at holde byvandringen indendøre!\nFreddy Boysen fra Engevang Lokalarkiv gæstede os 30. september og fortalte om ”Originaler fra det jyske”.\n14. oktober fortalte forfatteren Jan Svendsen tørvenes historie. Han havde netop udgivet en bog om emnet, hvor han bl.a. havde trukket på oplysninger her fra Arkivet.\nTilfældigvis var næste møde også med brændsel som tema, dog på en helt anden måde. Det var Ib Svenningsen fra Rødding, der fortalte om sin barndom, der foregik med nær tilknytning til brunkulsbrydningen og dens personer.\nÅret sluttedes af med julemødet, som vi havde formået Ritta Nørgård, Sevel til at forestå.\nOg så var der lige vort februarmøde (3.), hvor Helge Stavnsbjerg fra Skive fortalte om Chr. 4’s tid og kongens andel i de mange hekseprocesser.\nDet er i 2009 som sædvanlig blevet til 2 udgaver af Arkiv Nyt med et sidetal fra 20- 24.\nFormandens årsberetning for 2008\nVed sidste års generalforsamling var der genvalg til Boye Bruhn, Gustav Lind, Ninna Weis og undertegnede.\nVi afholdt konstituerende bestyrelsesmøde d. 2. april. Resultatet af konstitueringen blev, at vi nedlagde arkivudvalget, eller var der genvalg på alle andre poster. Er I i tvivl, kan bestyrelsens sammensætning altid ses i Arkiv Nyt og på Arkivets hjemmeside www.arkivet-vinderup.dk.\nDer har været afholdt 7 bestyrelsesmøder i årets løb, det er lidt færre end året før.\nEfter sommerferien gik vi i gang med årets udstilling om møller i de fem sogne. Vi mødtes nogle onsdag formiddage og fandt materialer, lavede plancher og alt det andet, der skulle til. Den nye udstilling blev indviet 1. november (skiftedag), hvor den afløste en udstilling, som egentlig stammer fra Ryde-Handbjerg Ungdomsforenings jubilæum forrige år.\nSom sædvanlig havde vi lys i vinduerne om aftenen d. 4. maj, der var en søndag aften.\nD. 21. maj var der busudflugt rundt i Holstebro kommune med to forhenværende og en nuværende borgmester rundt i den nye storkommenue. Det var Arne Lægård, Holger Hedegård og Niels Kristian Jensen fra de sammenbragte kommuner, der fortalte.\nD. 21. juni blev sommermødet holdt i Jægerhytten på Hvidemosevej, hvor landmand og forfatter Erik Bech Jacobsen fortalte om sit liv.\nI august kom vi lidt ’udensogns’, idet Boye Bruhn fortalte om og viste os rundt ved Estvadgård.\nI september fortalte Sven Laustsen historien om forsøget på at udtørre Flyndersø og fremsatte en ny teori for, hvor dæmningen, der brød sammen, havde været.\nVagn Ottosen fortalte i november om den forrige kommunesammenlægning.\nÅret sluttedes af med julemødet, som Harry Klit sørgede for.\nVi startede det nye år ved i februar at besøge Nupark, hvor Holger Hedegård fortalte og viste rundt.\nDet er i 2008 som sædvanlig blevet til 2 udgaver af Arkiv Nyt I den forbindelse vil jeg da lige nævne, at Arkiv Nyt i år har rundt jubilæum, næste nummer bliver nr. 30.\nSom I kan se, har Arkivet fået nye borde og stole, de er købt for nogle af pengene fra arven efter Helga Vindelev.\nTil slut vil jeg gerne takke de vigtigste personer i foreningen, nemlig jer medlemmer. Det er jer, foreningen er til for, uden jer var der ingen forening.\nTak for jeres støtte og opbakning til vort arbejde. Ud over selve medlemskabet har flere af jer deltaget i det arbejde, som kræves for at drive en forening.\nLigeledes vil jeg gerne takke for, at der aldrig har manglet hjælp til afløsning på arkivet, når vi har haft behov for det.\nOg endelig skal der fra mig personligt lyde en stor tak til bestyrelsen, der altid har været klar til at tage fat på de opgaver, som har vist sig i årets løb.\nI alt dette må vi ikke glemme vort arkiv, som jo er en god del af formålet med foreningen. Her vil jeg gerne takke Bodil for hendes indsats med alle vore arkivalier samt hendes store evner til at jonglere rundt med sine tropper, nemlig bestyrelsen (og Søren).\nOgså til Holstebro Kommune skal der lyde en stor tak. Siden kommunesammenlægningen er det jo her, vi skal rette vore ansøgninger om økonomisk hjælp til f.eks. vore udstillinger. Og her må vi jo sige, at vi endnu ikke har mødt et nej! Den nye kommune har på bedste vis fortsat linien fra Vinderup Kommune ved at give os husly her på det gamle bibliotek og ikke mindst ved at bevillige os løn til en arkivar.\nFormandens årsberetning for 2007\nVed sidste års generalforsamling, der fandt sted d. 28. marts, var der genvalg til Harry Klith og Børge Poulsen. Da Karen ikke ønskede genvalg, blev Johannes Hansen fra Mogenstrup nyvalgt.\nVi afholdt konstituerende bestyrelsesmøde d. 24. april. Resultatet af konstitueringen kender I, så den vil jeg ikke remse op her! Er I i tvivl, kan den altid ses i Arkiv Nyt og på Arkivets hjemmeside www.arkivet-vinderup.dk.\nI foråret gik vi i gang med årets udstilling om de fem sognes smede. Vi mødtes nogle onsdag formiddage og fandt materialer, lavede plancher og alt det andet, der skulle til. Denne udstilling blev indviet 9. maj med omkring 25 deltagere. Den er nu lukket og afløst af en udstilling, som egentlig stammer fra Ryde-Handbjerg Ungdomsforenings jubilæum sidste år. Denne udstilling havde kun været vist en enkelt dag ved jubilæet og kan godt fortjene større opmærksomhed.\nDenne udstilling vil fortsætte til vi efter sommerferien åbner vor udstilling om de mange vind- og vandmøller, der i tidens løb har været i de fem sogne!\nEllers har vi fulgt traditionen med et arrangement i hver måned undtagen juni.\nSom sædvanlig havde vi lys i vinduerne om aftenen d. 4. maj; da det var en fredag aften, var der ret begrænset fremmøde. Måske skal vi til at overveje, om denne tradition er ved at være passÃ©!\nDet traditionelle sommermøde blev holdt i Jægerhytten på Hvidemosevej, hvor Victor Hedegård underholdt med sang, fortalte om lokalhistoriske træk og læste op af Jeppe Åkjær.\nI august kom vi lidt ’udensogns’, idet Boye Bruhn fortalte og viste os rundt i Estvad Kirke.\nOgså i oktober kom vi langt omkring, da Margit Bagger fortalte os om kelternes kulturpåvirkninger rundt i Europa.\nÅret sluttedes af med julemødet, hvor Rasmus Thorsen fra Rønbjerg læste op på jysk.\nHer i det nye år har vi så haft besøg af Vilhelm Værge, der fortalte om en flyverprovsts arbejde.\nDet er i 2007 som sædvanlig blevet til 2 udgaver af Arkiv Nyt, begge med 20 sider. Og her vil jeg da gerne nævne, at vi jo altid er på jagt efter stof til bladet, så hvis I har ideer til artikler, er I meget velkommen til at henvende jer.\nOgså på vor hjemmeside www.arkivet-vinderup.dk er der sket lidt; der er kommet nogle få folketællinger og artikler om personer på egnen til. Det seneste blev lagt op i går, da Hofmansens artikler fra Skivebogen 1969 og 1970, ”En Provstedeatters Erindringer fra Sevel Præstegaard” om præstedatteren fra Sevel i forrige århundrede.\nMed hensyn til folketællingerne vil det i fremtiden ikke gå stærkt; vi er ved at være der, hvor der ikke er mere materiale offentliggjort fra Statens Arkiver.\nSidste år blev de fleste af Hofmansens små sedler lagt op på hjemmesiden. Dette arbejde er nu afsluttet, idet Leif Svendsen har afskrevet den sidste kasse med sedler. Når man nu søger for at se alle sedlerne, kommer man frem til, at der er indskrevet 44.475.\nI efteråret 2007 var der i Arkiv-Nyt en nekrolog over Helga Vindelev. Som det der blev nævnt, havde hun betænkt Vinderup Egnshistoriske Forening i sit testamente. Boet er nu afsluttet og vi har fået de sidste penge udbetalt.\nNogle af pengene fra denne arv har allerede gjort gavn, da foreningen sidste år forærede Arkivet to nye PC-er, trådløst net her på Arkivet samt en ny kopimaskine. Der er ingen tvivl om, at Arkivet også i fremtiden vil nyde godt af denne arv.\nI alt dette må vi ikke glemme vort arkiv, som jo er en god del af formålet med foreningen. Her vil jeg gerne takke Bodil for hendes indsats med alle vore arkivalier samt hendes store evner til at jonglere rundt med sine tropper, nemlig bestyrelsen.\nFormandens årsberetning for 2006\nInden jeg går over til årsberetningen, vil jeg gerne omtale nogle af de medlemmer, der er døde i årets løb:\nKort før det nye år døde Ellen Kristiansen. Hun var i et par år kort efter starten på Arkivet medlem af bestyrelsen og har siden sammen med sin mand været en flittig gæst til vore møder. Foreningen og Arkivet har ofte nydt godt af hendes store lokalkendskab og altid gode hukommelse. Sidste gang var for snart et år siden, da hun var med i panelet ved ”Hvad har det været anvendt til” her på arkivet.\nFor blot to uger siden døde Gunnar Holst. Også han har været aktiv i foreningens bestyrelse; i 8 år fra 1986, de sidste 3 år som formand. Da Anna og Gunnar for nogle år siden flyttede til Vinderup, begyndte han på at indskrive folketællinger på sin PC, et arbejde som han fortsatte med lige til det sidste!\nI sidste nummer af Arkiv Nyt skrev Magnus Vistisen fra Mogenstrup om Johannes Bech. Det er en af hans sidste artikler, idet også han for kort tid siden døde. Magnus var en af de drivende kræfter bag Lokalhistorisk Arkiv for Sevel Øster Sogn, vort søsterarkiv i Mogenstrup.\nJeg vil gerne bede forsamlingen rejse sig og mindes dem!\nVed sidste generalforsamling, der fandt sted d. 15. marts, var der genvalg til Ninna Weis, Gustav Lind og undertegnede. Da Daniel ikke ønskede genvalg, blev Boye Bruhn fra Sevel nyvalgt.\nDet konstituerende bestyrelsesmøde blev afholdt 22. marts, hvor vi fordelte posterne imellem os. Som vanligt blev der nedsat et Arkivudvalg til at støtte Bodil i hendes arbejde samt et Mødeudvalg til at sørge for foreningens medlemsrettede aktiviteter. Resultatet kan I se i Arkiv Nyt og på hjemmesiden www.arkivet-vinderup.dk.\nI foråret arbejdede vi med årets udstilling om tørv. Vi mødtes nogle onsdag formiddage og fandt materialer, lavede plancher og alt det der skulle til. Denne udstilling blev indviet 20. maj med omkring 25 deltagere. Den er nu lukket idet vi nu er ved at forberede dette års udstilling om smede og smedehåndværket.\nVi har fulgt traditionen med et arrangement i hver måned undtagen juni og august. Ud over de ’normale’ aftener med et foredrag havde vi i april et ”Hvad har det været anvendt til”-møde, hvor Vagn Mølgård, Gunnar Hallum og nu afdøde Ellen Christiansen gav deres bud på anvendelsen af de mærkelige ting, som var fremkommet.\nSom sædvanlig havde vi lys i vinduerne om aftenen d. 4. maj, vi havde desuden formået Jørgen Hartung fra Ejsing til at fortælle om Rydhave-gruppens aktiviteter under krigen.\nI maj havde vi også ’udflugt’ til Holmensgade med Roland Carlsen, det var en opfølgning på hans foredrag i oktober 2005.\nVed sommermødet, der blev holdt hos Anna Nielsen i Sevelskovby, fortalte forstander Jan Jensen Bech om Rydhaves historie. Dette møde blev senere fulgt op af en aftenrundvisning på Rydhave.\nI det tidlige efterår havde vi formået Ole Nielsen, den nye direktør for Holstebro Museum, til at komme og fortælle om jernalderen i Danmark og i særdeleshed om påvirkningen fra romerriget.\nI oktober gik turen til Landsarkivet for Nørrejylland i Viborg. Vi kom om bag skranken og ind i magasinerne med de mange gamle (og mange gange pudsige) bøger.\nÅret sluttedes af med julemødet, hvor vort nye bestyrelsesmedlem Boye Bruhn underholdt og bl.a. læste op af ’Midt i en klunketid’.\nHer i det nye år har vi så haft besøg af fhv. astronom Sven Laustsen, der tog os med på en tur under fremmede himmelstrøg, ikke blot til sydamerika, men helt ud blandt stjernerne.\nDet er i 2006 som sædvanlig blevet til 2 udgaver af Arkiv Nyt, begge med 24 sider. I den sidste udgave er der, som I nok har set, en artikel af Magnus Vistisen, han eneste og sidste bidrag til Arkiv Nyt.\nHer vil jeg gerne nævne, at vi jo altid er på jagt efter stof til bladet, så hvis I har ideer til artikler, er I meget velkommen til at henvender jer.\nOgså på vor hjemmeside www.arkivet-vinderup.dk sker der noget; der er kommet nogle få folketællinger til, og så har vi af Kirsten Aakjær fået tilladelse til at bringe de af Jeppe Aakjærs artikler, som har tilknytning til den gamle Vinderup kommune, på vor hjemmeside. Det er indtil nu kun blevet til 4, men der er flere i vente.\nDesuden er der blevet etableret en søgefunktionen, så man nu kan søge i Hofmansens 40.000 små notatssedler. Her er det Leif Svendsen, der har ydet den største indsats, han har brugt rigtig mange timer på at sortere, gennemlæse og derefter indskrive dem. Uden den indsats var der ikke kommet noget at søge i.\nDet var jo en del om fortiden, men hvad vil der i fremtiden ske med vor forening og arkiv?\nJa, arkivet er jo en del af Holstebro Museum og derigennem statsanerkendt. For museet betyder det, at staten de første 4 år dækker amternes tilskud ind. Men den kasse har vi jo ikke fået penge fra, så vi må håbe, at Holstebro Kommune vil se på vort arkiv med samme velvilje som Vinderup Kommune har gjort. Det ser jeg frem til; Holstebro Kommune vil jo gerne fremstå som en kulturel kommune.\nTil slut vil jeg gerne takke jer medlemmer for jeres støtte og opbakning til vort arbejde, flere af jer har deltaget i arbejdet med udstillinger, udbringning af Arkiv Nyt og indskrivning af folketællinger. Ligeledes har der aldrig manglet hjælp til afløsning på arkivet, når vi har haft behov for det. Endvidere skal der lyde en stor tak til bestyrelsen, der altid har været klar til at tage sin del af opgaverne.\nOgså til den forhenværende Vinderup Kommune skal der lyde en stor tak. Siden foreningens start for omkring 40 år siden har kommunen altid vist os stor velvilje, bl. a. ved at give os husly her på det gamle bibliotek og ikke mindst ved at bevillige os løn til en arkivar.


Qaqortoq • Din ultimative rejseguide til Qaqortoq | Guide to Greenland\nQaqortoq er den største by i Sydgrønland og det perfekte sted at udforske oldnordiske ruiner, der spænder over det vidtstrakte Kujataa, der er på UNESCO’s Verdensarvsliste. Men hvor er Qaqortoq? Hvordan kommer man derhen? Hvor længe skal man blive? Og hvad er der at lave i Qaqortoq? Læs videre og find ud af alt, du har brug for at vide for at planlægge en fantastisk rejse til Qaqortoq.\nOplev et stort udvalg af ture i Qaqortoq\nOplev alle Sydgrønlandsture\nBook din indkvartering i Qaqortoq\nFarverige huse, mildt vejr og adgang til gletsjere, varme kilder og vikinge-ruiner. Velkommen til Qaqortoq!\nVelkommen til Qaqortoq!\nMed et indbyggertal på lige under 3.000 (2019) er Qaqortoq Grønlands femtestørste by og det logistiske og kommercielle centrum i Sydgrønland. Byen har tilstrækkelig infrastruktur til at gøre din rejse hertil behagelig og er et af de bedste steder at arrangere ekskursioner til Sydgrønlands mange attraktioner.\nDenne ultimative rejseguide til Qaqortoq indeholder alle de informationer, du har brug for, så du bedst muligt kan planlægge og få mest ud af din tur til den Sydgrønlands hovedstad.\nHvor er Qaqortoq?\nHvornår er det bedst at besøe Qaqortoq?\nHvad skal jeg pakke til mit besøg i Qaqortoq?\nHvordan kommer jeg til Qaqortoq?\nHvordan kommer jeg rundt i Qaqortoq?\nTing at lave i Qaqortoq\nIndkvartering – steder at bo i Qaqortoq\nRestauranter og caféer – steder at spise i Qaqortoq\nNattelivet i Qaqortoq – steder at gå ud\nBook din tur til Qaqortoq\nQaqortoq betyder hvid på Kalaallisut, som er det grønlandske sprog. Et lettere ironisk navn, eftersom Sydgrønland er det mest grønne område på verdens største ø. Byen ligger på Grønlands sydkyst på en lavere breddegrad end Island – noget, der overrasker de fleste besøgende!\nDenne sydlige lokation muliggør til en vis grad at dyrke landbrug. Det er en af grundene til, at nordboerne (vikingerne) valgte at bosætte sig i denne region, men også en vigtig (og sjælden) mulighed for Grønland at dyrke sine egne landbrugsprodukter.\nHvornår er det bedst at besøge Qaqortoq?\nQaqortoq er primært en sommerdestination for både lokale og internationale turister. Vejret er forholdsvis mildt og turistkontoret har åbent og tilbyder et bredt udvalg af ekskursioner, der passer til enhver smag.\nSommer er også lig med festivalsæson, blandt andet:\nJuni – Qaqortoq Maraton, som er et af tre maraton afholdt i Sydgrønland de fleste år\nJune 21 – Grønlands National Dag fejres med bål, kor og befolkningen i nationaldragt\nAugust – Igasa Madfestival afholdes i Qaqortoq, Narsaq og Nanortalik. Denne madfestival fejrer Sydgrønlands vigtige rolle i fødevareproduktionen i Grønland\nQanisartuut er et af de mange gårde med får i Sydgrønland nær Qaqortoq\nDer er fortsat nogle ekskursioner gennem vintermånederne (særligt helikopterture), og selvforsynende turister kan altid medbringe deres egne ski eller snesko og nyde det helt uberørte opland og det utrolige nordlys.\nOplev Nordlys i Grønland\nNår du planlægger din tur til Qaqortoq, især hvis du rejser om vinteren, er det en god ide at kende til tiderne for solopgang og solnedgang. Indtast dine rejsedatoer på Qaqortoq page at meteogram.org for at lære mere om dagslys, tusmørke, den gyldne time (for fotografer) i den periode, du befinder dig i byen.\nHvad du skal pakke til dit besøg i Sydgrønland, afhænger af hvilken sæson, du besøger byen, og hvilke aktiviteter du gerne vil opleve.\nTil trods for at flest mennesker besøger Sydgrønland henover sommeren, når vejret er mildt, bør du stadig følge princippet om lag-på-lag. Alle bygninger er opvarmede til en behagelig temperatur, men når du er udenfor, bør du forberede dig med som minimum en mellemvarm hættetrøje eller sweater og en vind- og vandtæt jakke. Vi anbefaler også, at du medbringer andet varmt tøj (som for eksempel en dunjakke, en varm hat og handsker), idet man aldrig kan vide sig sikker på vejrforholdene.\nLæs vores artikel om det bedste tøj at pakke til en tur i det arktiske Grønland, eller se videoerne herunder.\nDerudover må du ikke glemme en solhat, solcreme, myggespray og et hovednet. Solens stråler kan være ganske kraftige både om sommeren og om vinteren, og du kan nemt få forbrændinger, hvis du opholder dig en hel dag ude i naturen. Hvis du foretrækker at pakke let, kan du altid købe disse ting i de større supermarkeder i Qaqortoq.\nHvis du opdager, at du har glemt noget eller ikke har pakket nok lag, kan du tage i Tamat Sport (nær havnen) eller gå ovenpå til Pisataat i den store Pisiffik, der har et begrænset udvalg af friluftstøj.\nHvis du planlægger at bruge meget af din tid på vandring, bør du medbringe størstedelen af dit eget udstyr til Grønland. Når det er sagt, er det muligt at købe basale telte, soveposer, personlige nødfyr, knive, fiskeudstyr og en masse andet friluftsudstyr i Sissami, der ligger nær fiskemarkedet i Qaqortoq. Det er også stedet at gå hen, hvis du skal købe campinggas og tørrede fødevarer, der egner sig til vandring.\nBillede: Josepha Lauth Thomsen. Månen over de farverige huse i Qaqortoq\nGrønland anvender Standard European Plug (230V) til sine elektriske stik. Det er derfor en god ide at pakke en rejseadapter eller en strømadapter, hvis du kommer fra et sted i verden, der ikke anvender denne type stik.\nMaps.Me app er et fantastisk offline navigationsværktøj. Download appen og kortet over Grønland, mens du stadig har adgang til internet (internet er ikke almindeligt udbredt og er ganske dyrt i Grønland). På den måde har du mulighed for at finde rundt i løbet af dit ophold. Appen viser temperatur, attraktioner, restauranter, indkvarteringsmuligheder og endda enkelte ruter til hiking. Appen kan også vise dig den bedste måde at komme fra A til B, hvad enten det er på gåben, på cykel eller i bil. Husk at slå GPS til på din telefon, når du ankommer!\nHvis du planlægger at fotografere nordlyset, kan du med fordel downloade appen SpaceWeatherLive til både Android og iOS. Appen har et såkaldt geomagnetisk indeks, der angiver sandsynligheden for at kunne se nordlyset. Hvis du planlægger at bruge din telefon til at fotografere nordlyset, kan det være en god ide at downloade en af nordlysfotografiappsene. Disse apps gør det muligt for dig at tage billeder med lang lukketid.\nSkærmbillede af appen, som viser en oversigt (venstre) og KP nummer for de næste timer (højre)\nLæs vores Guide til Nordlys i Grønland og få mest ud af din oplevelse\nSelvom Qaqortoq er den største by i Sydgrønland, har byen ikke en lufthavn. Derfor er det kun muligt at komme hertil med helikopter eller båd.\nPå nuværende tidspunkt er der ingen direkte fly til Qaqortoq. Du er nødt til at flyve til Narsarsuaq og derefter tage en helikopter eller en båd til byen. Dette ændrer sig dog i fremtiden, når den nye lufthavn (forhåbentlig) står færdig i 2023.\nFor både indenrigsflyvninger og internationale flyvninger til Narsarsuaq gælder, at afgange afhænger af sæsonen. Det er bedst at undersøge afgangsplanen på vores flyside, så du kan se, hvornår de forskellige flyselskaber flyver. Det følgende kan dog give dig et overordnet billede.\nInternationale fly direkte til Narsarsuaq opererer kun om sommeren. Air Iceland Connect har afgange fra Reykjavik indenrigslufthavn et par gange om ugen, og Air Greenland tilbyder et begrænset antal direkte fly fra København.\nHvis dit program ikke giver dig mulighed for at flyve direkte, er du nødt til at flyve til Narsarsuaq via Kangerlussuaq (med Air Greenland fra København) eller Nuuk (med Air Iceland Connect eller Air Greenland fra Reykjavik).\nBefinder du dig allerede andetsteds i Grønland, kan Air Greenland tage dig til Narsarsuaq med en mellemlanding i Nuuk.\nNår først du er i Narsarsuaq er der daglig helikopter til Qaqortoq.\nAnkomst med båd til Qaqortoq\nFra Narsarsuaq kan du sejle med både Blue Ice Explorer og Disko Line. Disse selskaber opererer typisk året rundt og med hurtigruten er du i Qaqortoq efter to timers sejlads i en behagelig, opvarmet båd. Om vinteren kan turen dog tage længere tid afhængig af is- og vejrforholdene.\nDe røde og hvide både opererer størstedelen af transfer og mange bådture i Sydgrønland\nQaqortoq er den sydligste destination for Arctic Umiaq Line’s Sarfaq Ittuk Passenger Ferry, der sejler op og ned ad Grønlands vestkyst. Den præcise sejlplan afhænger af årstiden, så undersøg, om sejlplanen passer din rejseplan.\nHvis du er med krydstogtskib til Grønland, er Qaqortoq sandsynligvis en af de byer, skibet ligger til havn i. Hvis det er tilfældet, vil krydstogtskibet typisk ligge til havn i mindre end 12 timer, så der er begrænset med tid at udforske byen i, medmindre du hopper af i byen.\nStort krydstogtskib lægger til udenfor Qaqortoq havn\nNår du er ankommet i Qaqortoq, er det ganske simpelt at komme rundt på egen hånd. Givet byens størrelse er det almindeligt at gå rundt. Dog findes der få taxaer i Qaqortoq, hvis du foretrækker at spare dine ben for bakkerne.\nHvis du gerne vil opleve de omkringliggende øer og fjorden omkring Qaqortoq, kan du benytte dig af vandtaxa. Der er både gruppeture og privatture – der er endda mulighed for at lave din helt egen rejseplan og booke en privat bådtur for op til seks personer og sejle rundt så længe I har lyst.\nPassagerer venter på at stige ombord for at komme på tur\nDu kan også arrangere en tur til de nærliggende øer og fjorden via helikopter. Det er muligt at booke sig på gruppeture, der går til de større steder i Sydgrønland, og det er også muligt at hyre en helikopter, så bedst muligt kan tilpasse turen til dine rejseplaner. Hvis du gerne vil flyve til Narsarsuaq, Narsaq eller Nanortalik, kan du tjekke flyveplanen på Air Greenlands hjemmeside.\nSikkerhedsbriefing til passagerne inden afgang i helikopter\nSelvom vikingebosættelserne helt sikkert vil være højdepunktet på din tur til Qaqortoq, har vi flere forslag til at nyde din tid i det sydlige Grønland.\nQaqortoq har et omfattende historisk område nær havnen med mange velbevarede bygninger, der den dag i dag stadig benyttes. Den ældste af disse bygninger huser Qaqortoq Museum og har flere udstillinger, der blandt andet omfatter de forskellige kulturer, der har været bosat på Grønland, traditionelle kajakker og nogle af de bedste tupilakker, du nogensinde har set (snittet af Aron og Cecilie Kleist), på programmet.\nEn af de mange udstillinger i Qaqortoq museum\nMuseumsbilleten giver endvidere adgang til Nordbo Muesum og Tele museum, samt den gamle ”Annaassisitta Oqaluffia” (Frelserens Kirke), der blev bygget i 1832.\nUdpluk af “Sten og Mand” friluftsudstilling\nPå din tur gennem Qaqortoq kommer du formentligt forbi adskillige store sten, der udgør udstillingen ”Sten og Mand” (du kan også tilmelde dig en mere omfattende tur). Den lokale kunstner Aka Høegh startede projektet og arbejdede på at skabe over 30 stengraveringer og skulpturerer, der nu er at finde rundt omkring i byen. Projektet er lavet i samarbejde med besøgende nordiske kunstnere.\nUdpluk fra “Sten og Mand” friluftsudstilling\nEn anden vigtig bygning, som du også kan stikke hovedet forbi, er den moderne kirke Gertrud Rasks Kirke, der ligger oppe ad bakken oven for havnen. Det første, der fanger dine øjne, er det enorme vægmaleri på bygningens venstre side. Du må dog ikke gå glip af biblerne, der er skrevet på grønlandsk eller de ekstraordinære malerier af den prisvindende danske kunstner Bodil Kaalund, der er at finde på bygningens bagvæg.\nDen nye kirke i Qaqortoq set indefra\nBæredygtig sæljagt er en vigtig del af grønlandsk kultur, og sælskin bruges i udstrakt grad i hele landet. Du kan lære mere om sæljagt og brugen af sælskin i både en historisk og moderne kontekst på en af de guidede ture om Great Greenland’s garvnings- og produktionsfaciliteter\nVægmaleri ved Great Greenland som viser vigtigheden af sæler og sælskin i Grønland\nUdforsk Kujataa, der er på UNESCO’s Verdensarvsliste\nEt af højdepunkterne på en tur til Sydgrønland er helt sikkert muligheden for at besøge de mange oldnordiske ruiner. Der er tre centrale steder, der består af Hvalsey, Igaliku og Qassiarsuk, som er inddæmmet inden for fem beskyttede områder, hvor vikingers (10.-15. århundrede) og inuitters (18. århundrede til nu) landbrugskulturer falder sammen. Denne sammenstilling i det kulturelle landskab er årsagen til, at UNESCO indskrev Kujataa på Verdensarvslisten i 2017.\nHvalsey Kirke er det mest tilgængelige område fra Qaqortoq. Du kan tage en båd- eller helikoptertur, hvis du gerne vil besøge kirken, der stammer fra det 12. århundrede – den bedst bevarede oldnordiske ruin i Grønland.\nHvalsey kirke nær Qaqortoq\nDet er muligt at kombinere din tur til Hvalsey med et besøg til Upernaviarsuk – en forsknings- og træningsstation inden for landsbrug, hvor nye teknikker inden for dyrkelse af frugt og grønt testes. Upernaviarsuk sælger deres produkter til Grønlandske supermarkeder, så hvis friske varer er mærkede som grønlandske – kommer de formentligt herfra.\nEt drivhus i Upernaviarsuk agricultural Research Station\nIgaliku er et mindre fårehold og et af de mest vigtige og religiøse steder i vikingetidens Sydgrønland. Her kan du stadig se ruinerne af biskoppens residens, Gardarkatedralen og to gamle lader. Der er også mulighed for flere smukke dagvandringer i området. Kort og beskrivelser kan findes på hotellet og vandrehjemmet.\nKatedralens ruiner ved bygden Igaliku\nQassiarsuk huser det andet store oldnordiske sted og er der, hvor Erik Den Røde slog sig ned i Sydgrønland. Bosættelsens ruiner er nogle af de mest besøgte i Grønland og er forskønnet af rekonstruktioner af Erik Den Rødes langhus og også Thodhildurs kirke.\nRekonstruktionen af Thodhildur’s kirke ved Brattahlíð nær Qassiarsuk\nTil trods for at der er dagsture til både Hvalsey og Igaliku fra Qaqortoq, er den nemmeste måde at se alle tre steder på gennem en flerdagstur. Der er flere forskellige muligheder, der rangerer fra en firedages bådtur til en mere aktiv ottedagstur, der blandt andet er inkluderet at sejle i kajak og vandre.\nBook din båd- eller heliopkter tur til ruinerne her\nUdendørsoplevelser i Qaqortoq\nDe oldnordiske ruiner er uden tvivl et af højdepunkterne i Sydgrønland. Dog byder området også på en smuk natur, der i den grad er værd at opleve.\nGletsjere og isbjerge findes i overflåd og kan ses fra en bådtur eller en helikoptertur. Du kan også besøge gletsjeren nær Narsarsuaq, før du tager videre til Qaqortoq.\nHelikopter landing nær en afsidesliggende gletsjer i Sydgrønland\nVandring i Qaqortoq\nFaktisk er vandring en meget populær aktivitet i de varmere måneder i Sydgrønland. Fra Qaqortoq anbefaler vi at vandre om den store sø nær byen, der er en nem måde at opleve den smukke udsigt over søen, byen og fjorden. Du kan også plukke sortebær og blåbær på vejen, hvis det er den rette sæson. Du kan også tilslutte dig de lokale, der tager en dukkert i det kolde vand.\nAndre gode og korte vandreruter er at tage op på toppen af de bakker, der omgiver Qaqortoq – særligt omkring solopgang og solnedgang. Der er mange stendynger på bakketoppene, men de fleste er uden betydning. Du kan forsigtigt slentre rundt og finde dit yndlingsudkigspunkt.\nCairn og udsigt over fjorden fra en af de højeste steder ved Qaqortoq\nFor de, der gerne vil på længere vandreture, er der en fantastisk tre-fire kilometer lang vandrerute fra Qaqortoq til Igaliku, der også går forbi Hvalsey Kirke. Det er en forholdsvis nem rute med en maks. elevation på knapt 400 meter, men det er nødvendigt, at du er selvforsynende (du er nødt til selv at medbringe et telt og alle fornødenheder) og ved, hvordan du navigerer i oplandet.\nHvis det er mere dig at være på vandet, er det at sejle i kajak særlig populært i området. Det er muligt at leje en kajak i Qaqortoq, hvis du vil ud på vandet for en kortere periode, ellers tilslut dig en tur, som har kajak på programmet.\nBlød op i en varm kilde\nSydgrønland er hjem til en af de få termiske kilder i landet. Ulig landets nabo, Island, er Grønland ikke en vulkanø og har derfor kun et fåtal af steder, hvor det er muligt at hoppe i en varm kilde midt ude i ingenting. Et af de steder er den varme kilde i Uunartoq, som kan besøges på en dagsudflugt fra Qaqortoq med enten båd eller helikopter eller som en del af en flerdagstur. Der er intet som at bløde op i en varm kilde med en fantastisk udsigt til både isbjerge og bjerge.\nDen varme kilde Uunartoq er halvvejs mellem Qaqortoq og Nanortalik i Sysgrønland\nBook din båd- eller helikoptertur for at udforske Sydgrønland her\nHvis du besøger Qaqortoq uden for turistsæsonen og befinder dig i byen mellem september og april, har du stor chance for at opleve det utrolige nordlys. Du kan tage uden for byen for at opleve fænomenet bedst og få den bedste udsigt.\nBillede: Steven Bech-Bendtsen. Nordlys fylder himlen nær Qaqortoq\nQaqortoq har flere indkvarteringsmuligheder for besøgende.\nDet firestjernede Hotel Qaqortoq er den fornemmeste indkvarteringsmulighed og konferencecenter, og der er både enkeltværelser og lejligheder til rådighed. Hotellet, der er beliggende i byens centrum og lige oven for havnen, har også to ud af byens fire spisemuligheder.\nHotel Qaqortoq (den store blå bygning) er lige ved havnen\nAndre indkvarteringsmuligheder er Siniffik Inn (både private værelser og sovesale), 60N Apartments, Wig-Wam Accomodation (værelser og hytter) og Sulisartut Højskoliat (der kan være ledige værelser, hvis ikke der er studerende). Der er også flere muligheder gennem Airbnb, og her er alt fra værelser til hele lejligheder.\nRestauranter og cafeer – steder at spise i Qaqortoq\nMens der er flere indkvarteringsmuligheder i Qaqortoq, er det begrænset med spisesteder i byen.\nNanoq Brasserie, der ligger på Hotel Qaqortoq, er byens fine spisested og holder kun åbent om aftenen. Selvom restauranten specialiserer sig i forskellige typer af steak, er der også mulighed for at smage på grønlandske retter som Grønlandsk Symfoni. Det er en tapastallerken bestående af rensdyr, moskusokse og lam.\nVed siden af det berømte springvand i hjertet af Qaqortoq finder man Ninu, et arktisk køkken. Det er et hyggeligt spisested, og alt efter sæson kan du smage mad lavet af lokale råvarer, som lam, fisk, rensdyr og moskusokse på en ny og innovativ måde.\nEn anden god restaurant til både frokost og aftensmad er INBOX: A Little Thai Corner. Gemt væk nede på havnen – lige omkring fiskemarkedet – tilbyder restauranten traditionelle thailandske retter og thailandske retter med et grønlandsk twist. Du kan for eksempel prøve karryretter med sæl eller moskusokse.\nRød karry med grønlandsk rødfisk på INBOX: A little Thai Cafe i Qaqortoq\nHvis, du leder mere efter noget uformelt, og er sulten efter sandwich, burger, pasta, salat og kødretter, er Nanoq Café (Hotel Qaqortoq) eller Heidi’s Café (ved Siniffik Inn), begge to gode muligheder.\nEn sidste mulighed er – især hvis vejret er godt – at købe bagværk, brød, ost og kødpålæg i et af de større supermarkeder i byen og lave din egen picnickurv. Der er flere bænke ved byens rådhusplads, hvorfra der er udsigt til Grønlands ældste springvand. Du kan også tage ud til søen ved Tasersuaq eller tage til et af udsigtspunkterne, der har udsigt til Qaqortoq. Her kan du gerne virkelig nyde din picnic i naturens smukke omgivelser.\nDet gamle torv i Qaqortoq har det ældste springvand i Grønland, og er et fantastisk sted til en picnic.\nQaqortoq er et godt sted at købe souvenirs. Turistkontoret ved havnen har en stor samling af souvenirs til forskellige priser. Hvis du er særligt interesseret i varer lavet af sælskin, kan du kigge forbi Great Greenlands fabrik. På fabrikken er et stort udstillingslokale med moderne varer – alle produceret i Qaqortoq. Hvis du gerne vil købe, skal du på forhånd undersøge, om det er tilladt at tage sælskin med tilbage til det land, som du kommer fra (det er for eksempel ikke tilladt at tage sælskin med tilbage til USA).\nDer er et stort udvalg af souvenirs på Turistcenteret.\nLokale sælskinssouvenirs ved Great Greenland fabrik.\nEn anden god ide som souvenir er lokalt producerede hår- og hudprodukter, der indeholder grønlandske urter og planer. Du kan finde produkter fra Inuacare på turistkontoret og i receptionen på Hotel Qaqortoq – eller besøge deres egen butik i byen.\nHvis du har glemt – eller ikke har haft chancen for at købe dine souvenirs i Qaqortoq, har du stadig mulighed for at få en del af Grønland med hjem. På The Greenland Store kan du finde alt fra grønlandske accessories og souvenirs, hen over postkort og plakater, til boligtilbehør, online.\nVil du gerne en tur i byen efter en dag rundt i Qaqortoq, er din eneste mulighed i hverdagene Hotel Qaqortoq.\nVil du i byen fredag eller lørdag aften og har mod på at blive oppe til midnat, kan du stikke hovedet forbi Rock House, der ligger tæt på havnen. Rock House er byens bar og kan bryste sig af at have den længste bar i hele Sydgrønland. Du kan også være heldig at opleve livemusik her!\nQaqortoq er et afslappende og forholdsvist varmt sted at besøge på din rejse til Grønland. Det er især et godt sted at opleve landets oldnordiske historie. Guide to Greenland har samlet de fleste ture, der tilbydes i og omkring Qaqortoq, på én platform, og det gør det nemt for dig at planlægge og booke din rejse til Sydgrønland.\nVi opfordrer dig til at udforske de mange ture omkring Qaqortoq og kontakte os med eventuelle spørgsmål.


Excortpiger Næstved Zoo / Sex Gratis\nHvem er vi. Hvem er vi. Dyreparken blev grundlagt som Næstved Zoo i af Peter Bo Rasmussen. I fik parken nye ejere da Næstved Zoo gik konkurs. bedste thai massage wellness næstved. Vi er 3 søde BABES, SEX SØNDERBORG ZOO PARK NÆSTVED, Ræv bag øret ludere Excortpiger sex fisse. familiens dyrepark på sydsjælland. Det er zoo %27en hvor du både kan se hvide tigre, bisoner og klappe en kæle ged eller kænguru. Zoo ligger ved næstved.\nGaveide til familie og venner eller måske som en overraskelse til dine ansatte Læs mere. Amateur prostituierte frauen sind die besten. Find vej til zoo Find vej til zoo ZOOPARK - Ålestokvej 2 - Næstved Fra Næstved Station kører til rundkørslen for enden af Ålestokvej. Hvem er vi Hvem er vi Dyreparken blev grundlagt som Næstved Zoo i af Peter Bo Rasmussen. Busparkering er også muligt. Tantra Massage til mænd og Priser Ønsker De behandling af én bestemt Thai pige, kan dette også lade sig gøre.\nHvem er vi. Hvem er vi. Dyreparken blev grundlagt som Næstved Zoo i af Peter Bo Rasmussen. I fik parken nye ejere da Næstved Zoo gik konkurs. Find vej til zoo. Find vej til zoo. ZOOPARK - Ålestokvej 2 - Næstved. Fra Næstved Station (kører til rundkørslen for enden af Ålestokvej.) Rute og. familiens dyrepark på sydsjælland. Det er zoo %27en hvor du både kan se hvide tigre, bisoner og klappe en kæle ged eller kænguru. Zoo ligger ved næstved...\nCorporate Portfolio WordPress Theme by StyledThemes. Find vej til zoo Find vej til zoo ZOOPARK - Ålestokvej 2 - Næstved Fra Næstved Station kører til rundkørslen for enden af Ålestokvej. Thai smile massage i buddinge. GRATIS PASFOTO GIGA BABES SEX SØNDERBORG ZOO PARK NÆSTVED Ræv bag øret ludere. Anmeldelser af thaimassage og thaipiger på Sjælland og København. AdMad - Art Direction Multimedia and Design.\nAmerikanske skuespillerinder wellness næstved Søde citater til ham ulve wiki\nExcortpiger næstved zoo I fik parken nye ejere da Næstved Zoo gik konkurs, og blev omdøbt til Næstved BørneZoo. Tantra Massage til mænd og Priser Ønsker Tyk pige scala Nykøbing f behandling af én bestemt Thai pige, excortpiger næstved zoo, kan dette også lade sig gøre. Eskortpige amatør bryster Gratis sex video plastikkirurgi bryster Citater om vejret analt samleje for første gang Massage hammel man skal ikke sætte sit lys under en skæppe Excortpiger sex fisse. Tilmeld dig på vores facebook og følg med i hvad der sker i ZOOPARK. Amateur prostituierte frauen sind die besten. Nina Siambabe - sååå godt! Sexparty Danske piger rør Menu Orchid-Thaimassage Her bor vi Massage Priser Rabatkort Om Fotoalbum.\nXVIDEOS PORNO BORDEL KOLDING Blow job escort i uk


Hotel Vineyard Haven - Book hoteller i Vineyard Haven | Hotels.comSee this page in EnglishDansk (Danmark)Reserver online eller ring 80 60 67 90GRATIS fra fastnettelefon. Man-Fre 8:00 -22:00. Lør- Søn 9:00-22:00.43 68 21 75Prisen kan varierer. Man-Fre 8:00 -22:00. Lør- Søn 9:00-22:00.ForsideHoteltilbudHotels.com™ RewardsPolitik for cookiesKundeserviceDine reservationerHjælpFeedback til hjemmesidenSkriv en anmeldelseLogin og kontoLog påOpret en kontoDine reservationerHotellerHoteller i USAHoteller i MassachusettsHoteller i Vineyard HavenHoteller i Vineyard HavenSøg efter hoteller i Vineyard HavenBy, seværdighed, hotelnavn, adresse eller postnummerIndtjekningUdtjekning Jeg har ingen specifikke datoerVærelser123456789+Værelse 1:Voksne12345678Alder 18+Børn01230-17Alder ved indtjekning:Barn 1:-?-<11234567891011121314151617SøgBetal nu eller senere for de fleste værelserGratis afbestilling for de fleste værelserPrisgarantiSe hoteller i Vineyard Haven på et kortSeværdighederMartha's Vineyard Chamber of CommerceTisbury Town BeachWest Chop LightLong Point BeachLambert's Cove BeachMartha's Vineyard Film CenterCedar Tree Neck SanctuaryVineyard PlayhouseVineyard Haven Public LibraryLong Point Wildlife RefugePolly Hill ArboretumIsland Cove AdventuresOmrådeVineyard HavenHoteltyperGratis morgenmad (7 hoteller)Bed & Breakfast (5 hoteller)Udforsk Vineyard HavenHotels.com kan hjælpe dig med at finde de bedste hoteller i Vineyard Haven.\nFor at få mest muligt ud af vores service kan du downloade Hotels.coms app til mobil og tablet, tilmelde dig vores nyhedsbrev eller følge os på Facebook, Google+ eller Twitter. Så er du sikker på at modtage Hotels.coms seneste hoteltilbud i Danmark og resten af verden.OmrådeHoteller nær Martha's Vineyard Chamber of CommerceHoteller nær Tisbury Town BeachHoteller nær West Chop LightAlle seværdigheder i Vineyard HavenOmrådeHoteller i Vineyard HavenIndkvarteringstyperBed and Breakfast i Vineyard HavenFaciliteterHoteller med gratis morgenmad i Vineyard HavenHoteller med gratis WiFi i Vineyard HavenHoteller med parkering i Vineyard HavenDe bedste bedømmelser af: Hoteller i Vineyard HavenThorncroft InnThe Doctors House Bed and BreakfastMansion House Inn And SpaClark House at the Twin Oaks InnHanover House at the Twin Oaks InnThe Doctors House Bed and BreakfastHI Martha's VineyardByer tæt på Vineyard HavenHoteller i Oak BluffsHoteller i Circuit AvenueHoteller i Woods HoleHoteller i EdgartownHoteller i FalmouthHoteller i Katama BeachHoteller i Chappaquiddick IslandHoteller i East FalmouthHoteller i Waquoit VillageHoteller i ChilmarkSaml 10 nætter, og få 1 bonusnat*Og hold øje med hemmelige priser på udvalgte hoteller12345678910=Populært i Vineyard HavenHoteller i Vineyard HavenMest reserveredeMansion House Inn And SpaEnestående 4,7 / 5 ( 185 verificerede anmeldelser )Hotels.com™ RewardsSaml 10 overnatninger. Få 1 bonusovernatning*! 206 personer har kigget på dette hotel inden for den sidste timeThorncroft InnEnestående 5,0 / 5 ( 10 verificerede anmeldelser )Hotels.com™ RewardsSaml 10 overnatninger. Få 1 bonusovernatning*! 21 personer har kigget på dette hotel inden for den sidste timeClark House at the Twin Oaks InnFremragende 4,3 / 5 ( 4 verificerede anmeldelser )Hotels.com™ RewardsSaml 10 overnatninger. Få 1 bonusovernatning*! 20 personer har kigget på dette hotel inden for den sidste timeThe Doctors House Bed and BreakfastEnestående 5,0 / 5 ( 2 verificerede anmeldelser )Hotels.com™ RewardsSaml 10 overnatninger. Få 1 bonusovernatning*! 12 personer har kigget på dette hotel inden for den sidste timeHanover House at the Twin Oaks InnFremragende 4,0 / 5 ( 2 verificerede anmeldelser )Hotels.com™ RewardsSaml 10 overnatninger. Få 1 bonusovernatning*! 11 personer har kigget på dette hotel inden for den sidste timeThe Doctors House Bed and BreakfastAntal stjerner er ikke oplystEndnu ingen gæsteanmeldelserHotels.com™ RewardsSaml 10 overnatninger. Få 1 bonusovernatning*! 3 personer har kigget på dette hotel inden for den sidste timeHI Martha's VineyardEndnu ingen gæsteanmeldelserHotels.com™ RewardsSaml 10 overnatninger. Få 1 bonusovernatning*! 3 personer har kigget på dette hotel inden for den sidste timeHoteller inden for 5 km fra Vineyard HavenSummercampGodt 3,3 / 5 ( 12 verificerede anmeldelser )Hotels.com™ RewardsSaml 10 overnatninger. Få 1 bonusovernatning*! 73 personer har kigget på dette hotel inden for den sidste timeMartha's Vineyard ResortFremragende 4,0 / 5 ( 60 verificerede anmeldelser )Hotels.com™ RewardsSaml 10 overnatninger. Få 1 bonusovernatning*! 50 personer har kigget på dette hotel inden for den sidste timeSeneste anmeldelse"Rigtig dejligt hotel og service. Hotellet ligger lidt ude af Oaks bluff men det er nemt at komme rundt på øen med bussen som stopper lige ude foran hotellet.\nHotellet har kun få hotelværelser og flere hyggelige fællesarealer. Kan i Allerhøjeste grad anbefaled"En rejsende, jun. 2015, DKThe Oak Bluffs InnEnestående 5,0 / 5 ( 2 verificerede anmeldelser )Hotels.com™ RewardsSaml 10 overnatninger. Få 1 bonusovernatning*! 8 personer har kigget på dette hotel inden for den sidste timeSe flere hoteller i Vineyard Haven, MassachusettsReserveret for nyligThe Island Inn3 stjernerfra 1.258 DKKVælg en af de følgende muligheder for at få adgang til hemmelige priser samt betale mindre på udvalgte hoteller.E-mailTilmeld dig for at få vores sidste nye tilbudHotels.coms appDownload appen, og foretag reservationer på fartenHotels.com™ RewardsTilmeld dig nu, saml 10 nætter og få 1 bonusovernatning*Mest populære rejsemålHotel i KøbenhavnHotel i LondonHotel i BerlinHotel i ParisHotel i HamborgHotel i New YorkHotel i StockholmHotel i MalmøHotel i AarhusHotel i BarcelonaHotel i RomHotel i PragHotel i AmsterdamHotel i OsloHotel i OdenseHotel i BangkokHotel i AalborgHotel i MilanoHotel i GöteborgHotel i Las VegasHotel i MadridHotel i DubaiHotel i BruxellesHotel i München KundeserviceDine reservationerOfte stillede spørgsmålKontakt osFeedback til hjemmesidenSkriv en anmeldelseFor leverandører, partnere og presseTilføj dit hotelBliv partnerAnnoncer hos osRejsebureauerPresseVilkår for brug og fortrolighedspolitikVilkår og betingelserFortrolighedspolitikPolitik for cookiesOm osLedige stillingerRejseguider50 mest populære byerAlle landeAlle hotellerSitemap© 2016 Hotels.com L.P. Alle rettigheder forbeholdes.Hotels.com og Hotels.com-logoet er varemærker eller registrerede varemærker tilhørende Hotels.com L.P. i USA og/eller andre lande. Alle andre varemærker tilhører deres respektive ejere.* Få mere at vide om Hotels.com™ RewardsABOUT SSL CERTIFICATES